qundao/data-zh-poetry huggingface dataset:
叔固游齐云岩诗以寄之·其二
作者：唐桂芳
朝代：明
体裁：七言律诗

华于春莫偏饶意，诗到休昜最好峰。半夜生风谁弄笛，满天吹雨客呼龙。时情切莫争蜗角，世事何殊梦蚁封。真武祠前三昧酒，齐云岩畔一声钟。
同里吴仲机聚石族于窗外被之以菖蒲濯之以涟漪而象诸山焉大夫士咸咏歌之珠玉盈帙里人程仁表以仲机命来徵诗予养痾之日已久愧笔砚荒落且闻西席郑予明编诗甚精于品鉴不知鄙作可以铨次否一笑一笑
作者：唐桂芳
朝代：明
体裁：古风

溪南宾主皆好奇，平生石癖人所知。鞭笞无胫千里致，一旦位别分宗枝。每疑鬼工凿混沌，混沌既破清浊离。高低起伏波浪势，无乃此山能似之。何须扳援昆崙顶，何须陟降泰华陲。分明六丁精猛力，夜半奋击千钧锤。只今蟠屈小窗外，尚觉馀润生鳞鬐。良工未敢满高价，盆池暂濯清涟漪。谺者为岩缺为洞，剡者为槊张为旗。玲珑密伺乍掩映，委曲暗想犹崄巇。金刀谁剪菡萏蕊，铁网自罥珊瑚枝。青青菖蒲已旖旎，采采卷耳同葳蕤。天开晴云走浩浩，日暮暧翠收迟迟。君不见栾城父子百代师，木假正以文字娱。乌飞兔走几朝夕，英华消歇良堪悲。岂若吴君处幽阒，冠带济济哦书诗。郑郎编诗继骚雅，牛驮马载琼琚词。便当乞我九节杖，高秋咽露珠累累。眼明如月发返黑，黄石再有相逢期。
同里吴仲机聚石族于窗外被之以菖蒲濯之以涟漪而象诸山焉大夫士咸咏歌之珠玉盈帙里人程仁表以仲机命来徵诗予养痾之日已久愧笔砚荒落且闻西席郑予明编诗甚精于品鉴不知鄙作可以铨次否一笑一笑
作者：唐桂芳
朝代：明

溪南宾主皆好奇，平生石癖人所知。鞭笞无胫千里致，一旦位别分宗枝。每疑鬼工凿混沌，混沌既破清浊离。高低起伏波浪势，无乃此山能似之。何须扳援昆崙顶，何须陟降泰华陲。分明六丁精猛力，夜半奋击千钧锤。只今蟠屈小窗外，尚觉馀润生鳞鬐。良工未敢满高价，盆池暂濯清涟漪。谺者为岩缺为洞，剡者为槊张为旗。？珑密伺乍掩映，委曲暗想犹崄巇。金刀谁剪菡萏蕊，铁网自罥珊瑚枝。青青菖蒲已旖旎，采采卷耳同葳蕤。天开晴云走浩浩，日暮暧翠收迟迟。君不见栾城父子百代师，木假正以文字娱。乌飞兔走几朝夕，英华消歇良堪悲。岂若吴君处幽阒，冠带济济哦书诗。郑郎编诗继骚雅，牛驮马载琼琚词。便当乞我九节杖，高秋咽露珠累累。眼明如月发返黑，黄石再有相逢期。
后山植华有感
作者：唐桂芳
朝代：明
体裁：七言律诗

每爱幽居咏考槃，何须飞梦到长安。碧藤自起四五尺，紫竹新添三两竿。长短鹤凫随物好，方圆枘凿合时难。山中道士偏怜我，近寄华㘽满药阑。
和偶题
作者：唐桂芳
朝代：明
体裁：七言律诗

百年光景只春华，随处东风燕作家。西寺题诗还可和，南城卖酒也能赊。晴天愁写弟兄雁，老圃新生母子瓜。不见陈蕃能下榻，高情孤负白云茶。
和吴生维新
作者：唐桂芳
朝代：明
体裁：古风

老来懒吐惊人语，水落寒天露沙渚。早年枉费饾饤功，谩把红花媲青蕊。后山景慕双井黄，平生袖有知见香。而今吾道付弦绝，可怜岁月空茫茫。庭前叶响雨三尺，枯树潇潇含冻湿。忽传新句满蛮笺，使我起坐三太息。要知胸次空中楼，八风不碍横江秋。纷纷英雄起南北，每为咄咄生閒愁。昨夜如槃月未落，街头美酒堪作乐。何须苦羡返舟人，如此敲门亦不恶。
和子野妷韵
作者：唐桂芳
朝代：明

老病缘吾在，音书到汝边。人情悲昨日，吾道厄残年。警露三更鹤，嘶风八月蝉。白头吟思减，短涩不成篇。近得琶塘使，新诗手自开。汪洋桃叶渡，摇荡菊花杯。岁月兵常满，乾坤老不才。病来消瘦尽，心死着寒灰。目断三千里，心怀十二时。流年空冉冉，去国太迟迟。白日妖星现，青天泪雨垂。檀公六六策，到老不能施。
和子野妷韵·其一
作者：唐桂芳
朝代：明
体裁：五言律诗

老病缘吾在，音书到汝边。人情悲昨日，吾道厄残年。警露三更鹤，嘶风八月蝉。白头吟思减，短涩不成篇。
和子野妷韵·其三
作者：唐桂芳
朝代：明
体裁：五言律诗

目断三千里，心怀十二时。流年空冉冉，去国太迟迟。白日妖星现，青天泪雨垂。檀公六六策，到老不能施。
和子野妷韵·其二
作者：唐桂芳
朝代：明
体裁：五言律诗

近得琶塘使，新诗手自开。汪洋桃叶渡，摇荡菊花杯。岁月兵常满，乾坤老不才。病来消瘦尽，心死着寒灰。
和子静先生韵答见梅兄希贤侄
作者：唐桂芳
朝代：明

纷纷作者何须数，惟有先生学古心。寸铁不持嗟往昔，骚坛高耸见当今。忍听旧侣山阳笛，宜效诸生洛下吟。白发吾翁清裁远，凄凉几向梦中寻。分明李杜虽同世，见面何如直见心。稍稍诗存赋比兴，寥寥人有去来今。一身万里长为客，二句三年费苦吟。雨后江村沙路稳，何时骑马定相寻。
和子静先生韵答见梅兄希贤侄·其一
作者：唐桂芳
朝代：明
体裁：七言律诗

纷纷作者何须数，惟有先生学古心。寸铁不持嗟往昔，骚坛高耸见当今。忍听旧侣山阳笛，宜效诸生洛下吟。白发吾翁清裁远，凄凉几向梦中寻。
和子静先生韵答见梅兄希贤侄·其二
作者：唐桂芳
朝代：明
体裁：七言律诗

分明李杜虽同世，见面何如直见心。稍稍诗存赋比兴，寥寥人有去来今。一身万里长为客，二句三年费苦吟。雨后江村沙路稳，何时骑马定相寻。
和山行访隐
作者：唐桂芳
朝代：明
体裁：七言律诗

秋宵苦短梦归遥，应负淮南赋隐招。笠泽鱼肥无缩项，吴江米熟有长腰。人情多幻成豺虎，天运相驱转汐潮。赢得山行幽兴好，树阴阴下小溪桥。
和度芙蓉岭
作者：唐桂芳
朝代：明
体裁：七言律诗

何年玉女采芙蓉，梦入閒云十二峰。僻野晓行常畏虎，深潭晚浴不逢龙。风回上界疑摇佩，语落空林似响钟。说与桃源后来者，祇愁幽阒易迷踪。
和张公子登谯楼兼呈李侯
作者：唐桂芳
朝代：明
体裁：七言律诗

火后凄凉懒上楼，满天风露属深秋。山围平野东南阔，水傍孤城日夜浮。怀古不堪心恻恻，谋生转觉事悠悠。题诗赖有知音在，李广如今老已侯。
和徐方舟过水西寺
作者：唐桂芳
朝代：明
体裁：七言律诗

我爱题诗水西寺，深潭白日有龙眠。万山苍翠常飞下，六月炎蒸不到前。肯为簿书苦羁束，且容杖屦恣攀缘。老禅说偈如翻海，一个猿啼隔竹烟。
和志亨项村留题韵
作者：唐桂芳
朝代：明
体裁：七言律诗

不惮黄尘二十里，来穿绿暗两三村。愁中每觉羁怀倦，醉里都忘世事繁。溪女漾纱春雨霁，山翁晒药午蜂喧。早闻此地宜归隐，未信时人许细论。
和权都事相期未至韵
作者：唐桂芳
朝代：明
体裁：古风

生平厌萍逢，老来味姜桂。何如鸡黍期，好客千里至。微风断且吹，缺月吐复翳。有儿幸守家，力学废一篑。誓当归田园，尘鞅暂息税。抱琴知音稀，感慨不尽意。
和李太守感怀韵二首
作者：唐桂芳
朝代：明

作郡一千日，忧民十二时。抱琴归亦好，露冕出偏宜。志气风云会，襟怀冰雪期。文章贤太守，光采照南离。病起南楼日，云随雨到时。拥裘眠未稳，沽酒醉相宜。采菊陶元亮，焦桐钟子期。相看增意气，那忍暂分离。
和李太守感怀韵二首·其一
作者：唐桂芳
朝代：明
体裁：五言律诗

作郡一千日，忧民十二时。抱琴归亦好，露冕出偏宜。志气风云会，襟怀冰雪期。文章贤太守，光采照南离。
和李太守感怀韵二首·其二
作者：唐桂芳
朝代：明
体裁：五言律诗

病起南楼日，云随雨到时。拥裘眠未稳，沽酒醉相宜。采菊陶元亮，焦桐钟子期。相看增意气，那忍暂分离。
和李景晖上滩歌
作者：唐桂芳
朝代：明

昔我返棹两浙间，尽日傲兀愁长滩。波悬石很各斗险，骊龙梦愕探珠难。雷奔太空意匈匈，组贯杂佩声潺潺。直疑深入水仙府，肌肤乍脱冰茧寒。我家溪滨号古歙，溯流之玄溪曲折。每看老梢踏危桅，蝼蚁排行猿过捷。有时倒似饮水熊，肩摩分寸争奇雄。寸寸欲进退盈尺，自嗟辛苦筋力穷。儿伏斗心尤屈强，此身？踔下复上。蒲帆猎猎候风信，风正南来转东向。杀羊沽酒赛江神，洗足高歌谢惆怅。君不见人鲊瓮头不忍听，亭名志喜心始平。是中岂无娄师德，忠信可恃仍战兢。钝如水马忙若箭，迟速百年随所见。终期李郭坐舟中，紫髯丹脸许相同。
和李景晖上滩歌
作者：唐桂芳
朝代：明
体裁：古风

昔我返棹两浙间，尽日傲兀愁长滩。波悬石很各斗险，骊龙梦愕探珠难。雷奔太空意匈匈，组贯杂佩声潺潺。直疑深入水仙府，肌肤乍脱冰茧寒。我家溪滨号古歙，溯流之玄溪曲折。每看老梢踏危桅，蝼蚁排行猿过捷。有时倒似饮水熊，肩摩分寸争奇雄。寸寸欲进退盈尺，自嗟辛苦筋力穷。儿伏斗心尤屈强，此身�踔下复上。蒲帆猎猎候风信，风正南来转东向。杀羊沽酒赛江神，洗足高歌谢惆怅。君不见人鲊瓮头不忍听，亭名志喜心始平。是中岂无娄师德，忠信可恃仍战兢。钝如水马忙若箭，迟速百年随所见。终期李郭坐舟中，紫髯丹脸许相同。
和汪生彦通韵
作者：唐桂芳
朝代：明
体裁：七言律诗

犹忆相从紫阳里，雨晴屋上见青山。读书不似向来好，应俗何曾半日閒。自草太玄生白发，谁餐大药驻朱颜。闻君吏隐玉溪侧，只隔邻封可往还。
和王石门韵
作者：唐桂芳
朝代：明
体裁：七言律诗

几度寄书长不达，忽传佳句又残年。官清俸薄出无马，门近溪深步有船。万石钟鸣寸筳扣，千钧鼎重一丝悬。多君道气偏怜我，老却容颜欲学仙。
和王运同思归韵
作者：唐桂芳
朝代：明
体裁：七言律诗

平生节操许谁过，满面霜风白发多。文体暗中知沈谢，诗情灰里得阴何。功名大似梦槐国，身世不须营茧窝。却笑江州老司马，青衫未肯换渔蓑。
和石松友端阳韵
作者：唐桂芳
朝代：明
体裁：七言律诗

风风雨雨过端阳，閒看山云低度墙。旧日曾为白下客，诸公同进紫霞觞。病身剩蓄三年艾，学道宁怀一宿桑。醒读离骚浑未忍，忠臣虽死骨犹香。
和程仲庸游京口留别
作者：唐桂芳
朝代：明
体裁：七言律诗

我正无心懒似云，那堪奔走污缁尘。飞花岸柳偏愁客，吹浪江豚忽拜人。玉带暂抛烦转语，楞伽曾写悟前身。异时好说金山寺，小小渔舟唤渡频。
和程仲庸齐安所寄佳作二首
作者：唐桂芳
朝代：明

萧萧白发遇明时，老我怀人只自知。禁令己孤千石酒，娱情又负一枰棋。风流赤壁周公瑾，薄倖青楼杜牧之。二子齐安遗迹在，悽凉莫把笛声吹。市酤无处典春衫，世态年来百不堪。鲁国两生曾未起，翟公门客岂应惭。寒催修竹悬青雨，暝锁群峰拥翠岚。何日相传戎马息，老夫乘兴到河南。
和程仲庸齐安所寄佳作二首·其一
作者：唐桂芳
朝代：明
体裁：七言律诗

萧萧白发遇明时，老我怀人只自知。禁令己孤千石酒，娱情又负一枰棋。风流赤壁周公瑾，薄倖青楼杜牧之。二子齐安遗迹在，悽凉莫把笛声吹。
和程仲庸齐安所寄佳作二首·其二
作者：唐桂芳
朝代：明
体裁：七言律诗

市酤无处典春衫，世态年来百不堪。鲁国两生曾未起，翟公门客岂应惭。寒催修竹悬青雨，暝锁群峰拥翠岚。何日相传戎马息，老夫乘兴到河南。
和程生克有弄璋之庆
作者：唐桂芳
朝代：明
体裁：七言律诗

念汝相从昔未婚，掌珠今见浴金盆。欲知江左多文献，定许河南两状元。泼泼鲤鱼供美馔，修修鸑鷟映华轩。太公七帙俱强健，喜弄樽前四世孙。
和罗善先游武夷
作者：唐桂芳
朝代：明
体裁：七言绝句

乘鸾远访洞庭君，瑞气凝成五色云。落尽碧桃春似水，紫箫声里立斜曛。
和蒋震夫时寓灵山
作者：唐桂芳
朝代：明
体裁：七言律诗

诸公天上送将归，处士今占属少微。路转山亭迷宿雾，水冲村碓捣残晖。青春贾谊多才达，白发冯唐与世违。遥想石楠花正发，避人时有竹鸡飞。
和褚岭
作者：唐桂芳
朝代：明
体裁：七言律诗

啁哳幽禽唤晓晴，路人遥指跨骢行。未离建业秋霜肃，才到徽山瘴雨清。十里豪吟猿鸟怪，半天悲啸鬼神惊。老夫昔忝乌台荐，多病名辞一纸轻。
和谭茶运浙东行韵兼寄周运判父子
作者：唐桂芳
朝代：明

妍丑施东西，贫富阮南北。人情剧夸毗，古道寖倾侧。谁能气超群，可使舌击贼。平生好贤心，遑遑求不得。今年见谭君，似慰久相忆。楩楠充明堂，圭帛贡大国。新诗肆雄豪，馀论多器识。曾闻殿南荒，计功先卜式。迩来榷茶税，地高称雄职。身驰驿马尘，手倦鞭笇力。深秋驾胥涛，飞䑺破江色。清风瀹金芽，便觉生羽翼。能念颠崖人，辛苦愁堪织。坐令雁鹜行，胸中铲荆棘。天高日月明，报政无苛刻。籍籍判运公，十年少消息。廉名纠百司，盛德相民极。传家白晰郎，夔夔俱谨敕。君饮浔阳酒，我刈南山穑。相逢渺难期，雨作云涂墨。
和谭茶运浙东行韵兼寄周运判父子
作者：唐桂芳
朝代：明
体裁：古风

妍丑施东西，贫富阮南北。人情剧夸毗，古道寖倾侧。谁能气超群，可使舌击贼。平生好贤心，遑遑求不得。今年见谭君，似慰久相忆。楩楠充明堂，圭帛贡大国。新诗肆雄豪，馀论多器识。曾闻殿南荒，计功先卜式。迩来榷茶税，地高称雄职。身驰驿马尘，手倦鞭笇力。深秋驾胥涛，飞帆破江色。清风瀹金芽，便觉生羽翼。能念颠崖人，辛苦愁堪织。坐令雁鹜行，胸中铲荆棘。天高日月明，报政无苛刻。籍籍判运公，十年少消息。廉名纠百司，盛德相民极。传家白晰郎，夔夔俱谨敕。君饮浔阳酒，我刈南山穑。相逢渺难期，雨作云涂墨。
和赋星源风景
作者：唐桂芳
朝代：明
体裁：七言律诗

千岩万壑星源郡，恰似乾坤斧凿初。绕屋晚阴堪系马，平桥秋水可罾鱼。砚多洗墨诗痕露，印每封苔官事疏。第一人家灯火闹，小儿都诵晦庵书。
和郑士恒所寄佳什
作者：唐桂芳
朝代：明
体裁：古风

穷居寡尘鞅，遇物殊欣欣。偶然坐石上，得见回溪云。春风一披拂，落花急纷纷。茅檐仅容膝，父老三四人。閒谈杂笑傲，庶以忘忧勤。
和鲍县尹心田道院设醮韵
作者：唐桂芳
朝代：明
体裁：七言律诗

神光曾遇泰山尖，后世侵寻礼法纤。黄纸丹书知尚敬，太羹玄酒味方甜。瑞云霭霭常围座，仙鹤翩翩不下檐。寄语郎官名父子，定将繁祉锡安恬。
哭秋江黄处士
作者：唐桂芳
朝代：明
体裁：古风

古道重死生，交情念别离。当年李相国，好贤忘渴饥。处士坐东阁，供帐出等夷。开口论利害，如斫生蛟螭。铓锷中肯綮，一一随所之。或者劝筮仕，掉头从此辞。裴回万山中，慈母登期颐。忆初母抱病，医药弗克治。神明托梦寐，指点令人为。秋天割崖蜜，暮夜还家迟。猛虎卧当道，磨牙白差差。须臾虎驯去，熟视无猜疑。母啖味益永，母疗疾如期。后增风木感，常怀蓼莪诗。岁在己巳秋，我寓吴松湄。处士乘单舸，短袖风披披。殷勤出画轴，墨汁犹淋漓。怒石迸欲落，晴江吹涟漪。松根著处士，漆墨长须眉。俯瞰秋月渚，袅袅钓竿垂。可怜竟契阔，消息两不知。偶然识令子，如公貌瑰奇。问答未及了，涕泗生惨悲。处士已仙去，白杨冢累累。吾意翁不死，精气常交驰。化为岐山凤，产作斋房芝。不然丁令威，重有归来时。
哭黄与几先生三十五韵
作者：唐桂芳
朝代：明
体裁：古风

恸哭宇宙间，奇才日沦落。伊予童冠年，用意臻杰作。于时觌黄君，层空横俊鹗。明理识源流，谈经耻糟粕。圣贤未死心，梦寐递酬酢。韩柳布骨筋，黄陈遵矩矱。嗟彼昧学徒，奚翅隔一膜。青春坐精庐，鞭算尽升勺。会计当何嫌，与教树郛郭。宦海欲飞扬，蹒跚病行脚。仅仅如孔融，诸生听鸣铎。高堂九帙亲，庞眉白于鹤。馆劵具八珍，怡颜享真乐。幽圃极经营，平池谩疏凿。美石象琼瑰，寒藤等璎珞。举目俱不凡，宛若在丘壑。吾翁八旬馀，精神更矍铄。商确文字中，悠悠动清酌。典型相继亡，乡邦已非昨。日瘦色惨悽，令人几惊愕。犹幸侍先生，钟情忘鄙薄。去冬访隐君，好诗倒囊橐。机锋偶相逢，大叫忽踊跃。譬彼两将军，仆旗宁退却。俄顷出神奇，屡战气肯索。自叹老难持，相期校书阁。感激知己言，未信且愧怍。夫何讣音来，晨星陨天末。当今世乱离，万死靡救药。生归谁保全，吞噬人为椁。新阡范家村，有子端可托。但弃窈窕姬，孤灯照帘幕。荒城雪漫漫，似怪东风恶。慈乌号远林，饥鼠走败箨。回首百千秋，声名寄寥廓。
哭黄与几先生三十五韵
作者：唐桂芳
朝代：明

恸哭宇宙间，奇才日沦落。伊予童冠年，用意臻杰作。于时觌黄君，层空横俊鹗。明理识源流，谈经耻糟粕。圣贤未死心，梦寐递酬酢。韩柳布骨筋，黄陈遵矩矱。嗟彼昧学徒，奚翅隔一膜。青春坐精庐，鞭算尽升勺。会计当何嫌，与教树郛郭。宦海欲飞扬，蹒跚病行脚。仅仅如孔融，诸生听鸣铎。高堂九帙亲，庞眉白於鹤。馆劵具八珍，怡颜享真乐。幽圃极经营，平池谩疏凿。美石象琼瑰，寒藤等璎珞。举目俱不凡，宛若在丘壑。吾翁八旬馀，精神更矍铄。商确文字中，悠悠动清酌。典型相继亡，乡邦已非昨。日瘦色惨悽，令人几惊愕。犹幸侍先生，钟情忘鄙薄。去冬访隐君，好诗倒囊橐。机锋偶相逢，大叫忽踊跃。譬彼两将军，仆旗宁退却。俄顷出神奇，屡战气肯索。自叹老难持，相期校书阁。感激知己言，未信且愧怍。夫何讣音来，晨星陨天末。当今世乱离，万死靡救药。生归谁保全，吞噬人为椁。新阡范家村，有子端可托。但弃窈窕姬，孤灯照帘幕。荒城雪漫漫，似怪东风恶。慈乌号远林，饥鼠走败箨。回首百千秋，声名寄寥廓。
喜雨
作者：唐桂芳
朝代：明
体裁：五言律诗

畎亩冬将尽，屯膏两月过。焦心愁太甚，到耳喜偏多。占毕言犹在，为霖事若何。草堂无客到，不觉自长歌。
四月九日辱伯文都事过紫阳精舍次韵
作者：唐桂芳
朝代：明
体裁：古风

伊予迟暮姿，有志未闻道。阴阳无停机，须鬓日以皓。精庐将落成，四顾山水抱。贤侯如鲁僖，在頖民皞皞。当今萃英才，邦国喜再造。为觇爵禄崇，吉语已三报。
四用韵奉谢鲍尚褧新诗之辱
作者：唐桂芳
朝代：明
体裁：七言律诗

病中不悟死还生，起对妻儿泪眼倾。竹月当窗如汞走，松风落涧似洪声。梦寻故友多迷路，愁认乡关只隔城。何似往来棠樾里，一双文鹿驾车行。
四用韵有怀诸家兄
作者：唐桂芳
朝代：明
体裁：七言律诗

近来最苦忆乡里，飞梦蘧蘧绕故山。兄弟半随江雁散，生涯正似海鸥閒。柳条春早缄新眼，枫树霜严学醉颜。马上吟诗常日晏，路人笑指不知还。
国宝先生手疾未愈再用韵以赎疏慢之罪
作者：唐桂芳
朝代：明
体裁：七言律诗

先生大笔真燕许，绝学从今得重观。钓掣鳌头犹矍铄，杯除蛇影便轻安。刘伶可作尊拳惧，石勒翻思毒手难。往事悠悠付千古，煮茶聊沃渴喉乾。
奉仲脩同知
作者：唐桂芳
朝代：明

病夫怅望楚天低，一个文星夜向西。花自上林曾遍赏，凤经阿阁欲深栖。百壶官酒心尝醉，五色蛮笺手自题。老大品量吾岂敢，当年李杜许名齐。剔尽韩檠二尺低，应知家学出关西。荒村月苦人将静，老树霜寒鹤未栖。文字已传千里远，姓名方自九天题。维舟早晚鄱阳郡，湖水初生柳叶齐。白头杜老遭离乱，几度移家住瀼西。自喜文章称怪怪，谁怜踪迹返栖栖。袖长肯向筵前舞，橘熟应须霜后题。见说省中多暇日，一帘红药雨声齐。
奉仲脩同知·其一
作者：唐桂芳
朝代：明
体裁：七言律诗

病夫怅望楚天低，一个文星夜向西。花自上林曾遍赏，凤经阿阁欲深栖。百壶官酒心尝醉，五色蛮笺手自题。老大品量吾岂敢，当年李杜许名齐。
奉仲脩同知·其三
作者：唐桂芳
朝代：明
体裁：七言律诗

白头杜老遭离乱，几度移家住瀼西。自喜文章称怪怪，谁怜踪迹返栖栖。袖长肯向筵前舞，橘熟应须霜后题。见说省中多暇日，一帘红药雨声齐。
奉仲脩同知·其二
作者：唐桂芳
朝代：明
体裁：七言律诗

剔尽韩檠二尺低，应知家学出关西。荒村月苦人将静，老树霜寒鹤未栖。文字已传千里远，姓名方自九天题。维舟早晚鄱阳郡，湖水初生柳叶齐。
孤也不天十有二年矣我先君读书号该博凡平生辛苦而得之者仅见于文辞仕又最晚而位不大显海内器赏不过大参王公继学侍御张公梦臣数人而已呜呼痛哉其忍言诸日者辱养吾先生为题文集五首并序铭一通读之再四涕泪迸落诗语俊逸序约而不遗铭丰而不剩古之作者正如此且典雅奇奥次第刻石墓上以贻不朽其长篇尤浏亮铿锵自成机轴是晚疮作傲兀枕上命次儿鹤奴随读随和遽尔成章鄙俚腐熟纵力焉而不逮也幸有以教之
作者：唐桂芳
朝代：明
体裁：七言排律

太息传家耻构堂，敢言夜夜德星光。纵横直辨龟呈洛，徐疾曾明日在房。指李未妨宗老氏，移根还许绍陶唐。子孙娓娓鱼成队，兄弟翛翛雁作行。平世舟归非薏苡，故山手植只筼筜。雄谈客到常倾座，问字人来各尽觞。浪迹几年巢燕木，深衷何日乐蚕桑。遂教沦落名偏振，致使揄扬用益彰。地位光华称独步，词垣高峻擅三长。偶然擢桂知才屈，甚矣穿杨见力强。闷里书空宁用怪，醒时非酒亦生狂。便应绵蕝遵周礼，政好纫针补舜裳。尚说钓鳌临汴水，犹思跨鹤上维扬。歌儿银甲传宫谱，贵客冲牙响佩璜。琼蕊九秋花正发，兰膏三日舌犹香。朝端慷慨闻多士，幕底风流著此郎。月窟骞腾千里骥，岐山翔集九苞凰。僭贪葭玉依还倚，愿逐云龙颉又颃。老去懒残憎髀肉，病来消渴爱天浆。已觇鬓畔千茎雪，肯信眉间一点黄。开辟乾坤归有道，瀰茫南北混无央。催归叫尽千峰暗，布谷催成万顷苍。遗老扳辕那忍别，诸公祖席去相将。他时相约同林下，进退何嫌一弛张。
客有题问政丹房云长松露鹤巢古树穴苍鼠喜而作为五言
作者：唐桂芳
朝代：明

距城可数里，著此突兀冈。中有学仙子，能制不老方。尸解白日化，宾云无何乡。至今荒冢上，秋草眠石羊。门前松百尺，偃蹇如人长。我老不可待，稍稍须眉苍。高人晓骑驴，踏此日影舂。徘徊憩芳草，潇洒哦长松。道士惯迎客，美酒能潮容。如何雪色壁，不画双飞龙。仅留五字句，石涧鸣寒潨。举头起暮霭，城邑何憧憧。问政苦不远，祗在东南郊。当年贤太守，询俗留衡茅。土融迸稚笋，露冷县危梢。凡禽不敢宿，往往双鹤巢。我翁勒雄文，每读泗涕交。何时坐琳馆，清响闻琅璈。山川铲削痕，开辟自太古。孤筇逐春风，翩翩燕方乳。楼台付劫灰，池馆尽荒莽。得非群仙居，下令六丁取。老生夙昔游，岁运机发弩。相将把紫箫，月明教鹤舞。呼龙种灵苗，和露饮琼屑。却笑汉武皇，求仙太痴绝。王母宴瑶池，桃实露红颊。方朔真小儿，咀齧已三窃。岂识拳夫人，清香散馀魄。修短等百年，梦觉南柯穴。
客有题问政丹房云长松露鹤巢古树穴苍鼠喜而作为五言·其一
作者：唐桂芳
朝代：明
体裁：古风

距城可数里，著此突兀冈。中有学仙子，能制不老方。尸解白日化，宾云无何乡。至今荒冢上，秋草眠石羊。门前松百尺，偃蹇如人长。我老不可待，稍稍须眉苍。
客有题问政丹房云长松露鹤巢古树穴苍鼠喜而作为五言·其三
作者：唐桂芳
朝代：明
体裁：古风

问政苦不远，祗在东南郊。当年贤太守，询俗留衡茅。土融迸稚笋，露冷县危梢。凡禽不敢宿，往往双鹤巢。我翁勒雄文，每读泗涕交。何时坐琳馆，清响闻琅璈。
客有题问政丹房云长松露鹤巢古树穴苍鼠喜而作为五言·其二
作者：唐桂芳
朝代：明
体裁：古风

高人晓骑驴，踏此日影舂。徘徊憩芳草，潇洒哦长松。道士惯迎客，美酒能潮容。如何雪色壁，不画双飞龙。仅留五字句，石涧鸣寒潨。举头起暮霭，城邑何憧憧。
客有题问政丹房云长松露鹤巢古树穴苍鼠喜而作为五言·其五
作者：唐桂芳
朝代：明
体裁：古风

呼龙种灵苗，和露饮琼屑。却笑汉武皇，求仙太痴绝。王母宴瑶池，桃实露红颊。方朔真小儿，咀齧已三窃。岂识拳夫人，清香散馀魄。修短等百年，梦觉南柯穴。
客有题问政丹房云长松露鹤巢古树穴苍鼠喜而作为五言·其四
作者：唐桂芳
朝代：明
体裁：古风

山川铲削痕，开辟自太古。孤筇逐春风，翩翩燕方乳。楼台付劫灰，池馆尽荒莽。得非群仙居，下令六丁取。老生夙昔游，岁运机发弩。相将把紫箫，月明教鹤舞。
家藏边至愚秋江送别图重遭兵燹图已不存尚遗丁先生长句一首时时展玩犹见画也伯文相公喜而和之区区不揆鄙薄辄酬雅意云
作者：唐桂芳
朝代：明
体裁：古风

棹夫打鼓催发船，我正踏歌开华筵。可怜送别恰廿载，梦魂尚绕秋江边。擅场孰是文章手，老丁拓落七十叟。平生无酒不吟诗，得酒諵諵肯置口。画图追想昔日酣，我发安得青于蓝。海枯石烂世滋变，粉墨萧瑟犹枫杉。句中有眼曾饱参，而今遗恨令人衔。苍茫不记分袂处，扑面几点芦花雨。沙头招招频唤渡，大似百年割昏曙。薇垣高峻摩冈陵，白登斗格兵百层。肯向松间访蓬华，皎如六月悬壶冰。堂堂吾道赖有此，且对浊醪陶妙理。忧时每恨髀肉生，拊己未应马皂死。十有二人常许俱，臣为皋契君无虞。拂拭吴松一幅绢，凭谁更貌归来图。
家藏边至愚秋江送别图重遭兵燹图已不存尚遗丁先生长句一首时时展玩犹见画也伯文相公喜而和之区区不揆鄙薄辄酬雅意云
作者：唐桂芳
朝代：明

棹夫打鼓催发船，我正踏歌开华筵。可怜送别恰廿载，梦魂尚绕秋江边。擅场孰是文章手，老丁拓落七十叟。平生无酒不吟诗，得酒諵諵肯置口。画图追想昔日酣，我发安得青於蓝。海枯石烂世滋变，粉墨萧瑟犹枫杉。句中有眼曾饱参，而今遗恨令人衔。苍茫不记分袂处，扑面几点芦花雨。沙头招招频唤渡，大似百年割昏曙。薇垣高峻摩冈陵，白登斗格兵百层。肯向松间访蓬华，皎如六月悬壶冰。堂堂吾道赖有此，且对浊醪陶妙理。忧时每恨髀肉生，拊己未应马皂死。十有二人常许俱，臣为皋契君无虞。拂拭吴松一幅绢，凭谁更貌归来图。
寄吴子静先生
作者：唐桂芳
朝代：明
体裁：七言律诗

携家喜近丞相里，水绕青山山绕村。问字有人时载酒，催租无吏夜敲门。栽华带雨生新子，觅竹和泥长旧根。他日可名王粲宅，井边曾洗墨香痕。
寄王达善山长
作者：唐桂芳
朝代：明
体裁：七言律诗

犹忆金陵佳丽地，于今契阔已三年。断云不见江东树，明月曾归浙右船。茅阜观中苍术煮，石门洞口白猿悬。输君仕宦偏萧散，疑是王乔跨鹤仙。
寄程叔固
作者：唐桂芳
朝代：明

向来曾坐丞相府，天上图书世罕闻。钟鼎王侯俱泯迹，衣冠兄弟尚能文。山深竹坞悬青雨，昼静松窗留白云。老子婆娑醉槐下，风花几片度斜曛。风餐水宿月为期，百丈牵舟上石矶。尘世难逢丹灶术，浮生易叹白头非。九华天晚云堪掬，五老峰高鹤未归。醉读离骚龙出听，满江烟雨湿霏霏。
寄程叔固·其一
作者：唐桂芳
朝代：明
体裁：七言律诗

向来曾坐丞相府，天上图书世罕闻。钟鼎王侯俱泯迹，衣冠兄弟尚能文。山深竹坞悬青雨，昼静松窗留白云。老子婆娑醉槐下，风花几片度斜曛。
寄程叔固·其二
作者：唐桂芳
朝代：明
体裁：七言律诗

风餐水宿月为期，百丈牵舟上石矶。尘世难逢丹灶术，浮生易叹白头非。九华天晚云堪掬，五老峰高鹤未归。醉读离骚龙出听，满江烟雨湿霏霏。
寄题心远楼
作者：唐桂芳
朝代：明
体裁：七言律诗

见说杨家新缔搆，数重茅屋出林标。情怀不是乖时世，踪迹多应避俗嚣。云尽天边山拥市，雪残溪上水平桥。折腰懒似陶彭泽，酒熟松花香满瓢。
寿万松轩
作者：唐桂芳
朝代：明
体裁：古风

我尝爱读长淮谣，又尝爱读庐山高。千年宇宙清淑气，散作二子秋霜毫。先生本是神仙侣，春风三醉瑶池桃。空洞可容十百辈，果然眉骨非凡曹。曾闻相国渡江左，冯夷夜恐收波涛。巍巍薇垣殿南服，璀璨象纬常周遭。先生朅来莅行院，把笔按牍嗟形劳。三军劻勷猛于虎，白昼濡沫民脂膏。片言号令胜斧钺，不敢喘息矧肯嗥。分明次第有赏格，织文亲赐金花袍。公馀闭门谢私谒，卧听饥马翻空槽。大篇短章出游戏，如瓮茧绪无停缫。儒生往往尽畏缩，笔削难假一字褒。自惭鄙夫久瓠落，吴霜乱点两鬓毛。每加温温座下坐，烹煎未忍厌老饕。献公以丹丘之双鹤，赠公以沧海之六鳌。鳌以祝功名之衮衮，鹤以期寿考之滔滔。今年宽恩弛酒禁，何妨痛饮篘香醪。琵琶细细鸣娇手，明珠跳涧声嘈嘈。松轩纳凉晓无暑，冰盘涌出秋蒲萄。
寿万松轩
作者：唐桂芳
朝代：明

我尝爱读长淮谣，又尝爱读庐山高。千年宇宙清淑气，散作二子秋霜毫。先生本是神仙侣，春风三醉瑶池桃。空洞可容十百辈，果然眉骨非凡曹。曾闻相国渡江左，冯夷夜恐收波涛。巍巍薇垣殿南服，璀璨象纬常周遭。先生朅来莅行院，把笔按牍嗟形劳。三军劻勷猛於虎，白昼濡沫民脂膏。片言号令胜斧钺，不敢喘息矧肯嘷。分明次第有赏格，织文亲赐金花袍。公馀闭门谢私谒，卧听饥马翻空槽。大篇短章出游戏，如瓮茧绪无停缫。儒生往往尽畏缩，笔削难假一字褒。自惭鄙夫久瓠落，吴霜乱点两鬓毛。每加温温座下坐，烹煎未忍厌老饕。献公以丹丘之双鹤，赠公以沧海之六鳌。鳌以祝功名之衮衮，鹤以期寿考之滔滔。今年宽恩弛酒禁，何妨痛饮篘香醪。琵琶细细鸣娇手，明珠跳涧声嘈嘈。松轩纳凉晓无暑，冰盘涌出秋蒲萄。
幽居
作者：唐桂芳
朝代：明

幽居谢尘鞍，爱此芳菲时。山将暮色敛，树与烟光宜。乐矣不知老，嗒然遂忘疲。寄语城市客，纷纷亦何为。形神颇自适，澹然无所营。开门望远山，日夕云气生。古井人尚汲，荒原牛罢耕。一觞何足贵，聊以陶素情。
幽居·其一
作者：唐桂芳
朝代：明
体裁：古风

幽居谢尘鞍，爱此芳菲时。山将暮色敛，树与烟光宜。乐矣不知老，嗒然遂忘疲。寄语城市客，纷纷亦何为。
幽居·其二
作者：唐桂芳
朝代：明
体裁：古风

形神颇自适，澹然无所营。开门望远山，日夕云气生。古井人尚汲，荒原牛罢耕。一觞何足贵，聊以陶素情。
度新岭
作者：唐桂芳
朝代：明
体裁：古风

迢迢设险阻，寸寸倦跻攀。不到庐山险，那知蜀道难。娇花迎客笑，幽鸟怪人看。却忆幽栖地，当年咏考槃。
开岁十五日访杨鉴泉
作者：唐桂芳
朝代：明
体裁：古风

鄙夫病酒渴吞海，不管流年双鬓改。春来偶尔访君家，山气增寒雪犹在。低垂茅屋刀剪齐，小竹萧疏梅蓓蕾。清泉一窍环佩鸣，杂以乱石多磊磊。若人胸次天机深，奔走江湖今几载。划然举笔涨云烟，物敢逃形如有待。抡才端的能擅场，价重千金珠百琲。伊予夙昔话心期，老砚不灵用饥馁。何由卜筑东西头，钓水有鱼薪可采。未许天台谪郑虔，定说燕台徵郭隗。手携短幅归去来，夜夜斗牛发光采。
念奴娇
作者：唐桂芳
朝代：明
体裁：词

阳关图里，小邮亭掩映，几株杨柳。翻忆横经重席处，文燄荡磨南斗。几格云香，砚池波暖，傲兀寒毡久。居然秩满，紫阳山色依旧。因念海水桑田，前朝甲第，还似名园否。开遍蔷薇春事老，榕树莺啼芳昼。好制青衫，未添华发，起舞先生寿。别离千里，一尊倒浣烟岫。
念奴娇·送治中
作者：唐桂芳
朝代：明
体裁：词

急流勇退，笑纷纷谁似，新安别驾。门掩青山无客到，昼卧桃花騣马。报国丹心，流年白发，洗尽功名想。道旁惆怅，贤哉又见疏广。况有九帙慈亲，琼花开处，日煖扶鸠杖。烨烨谢庭兰玉茁，都是清朝卿相。富贵归休，政如饮酒，不醉仍留量。扬州骑鹤，月明恍在天上。
怀先人
作者：唐桂芳
朝代：明

严亲八帙鬓毛垂，治世何曾识乱离。身后尚存三尺墓，集中空见百篇诗。绿筠轩小花为褥，白石阶平槿作篱。欲往城南渺何许，几回长费梦魂思。忽忆先人涕泗垂，百年骨肉半分离。忍逢今日干戈起，幸抱平生箧笥诗。地僻云埋松下石，日斜水护竹边篱。痴儿未遂光扬志，何以终身表孝思。
怀先人·其一
作者：唐桂芳
朝代：明
体裁：七言律诗

严亲八帙鬓毛垂，治世何曾识乱离。身后尚存三尺墓，集中空见百篇诗。绿筠轩小花为褥，白石阶平槿作篱。欲往城南渺何许，几回长费梦魂思。
怀先人·其二
作者：唐桂芳
朝代：明
体裁：七言律诗

忽忆先人涕泗垂，百年骨肉半分离。忍逢今日干戈起，幸抱平生箧笥诗。地僻云埋松下石，日斜水护竹边篱。痴儿未遂光扬志，何以终身表孝思。
怀鲜于必仁
作者：唐桂芳
朝代：明

簪缨旧卿相，翰墨小神仙。足迹半天下，心怀太古前。仲连将蹈海，元亮未归田。犹忆儿童岁，攀华醉管弦。诗酒狂犹在，情怀晚更真。闻声还似旧，顾影已无邻。白鹤能超俗，苍松不受尘。五湖烟浪阔，未许老鲈莼。六十摧颓甚，相逢少故人。死生频偻指，离乱暗伤神。经术几无补，才华果绝伦。晚来挥翰处，墨染笔花春。月皎俄如昼，山凉总是秋。唐衢虽善哭，宋玉只供愁。薄俗无青眼，流年已白头。萧条昧生理，一恁拙于鸠。
怀鲜于必仁·其一
作者：唐桂芳
朝代：明
体裁：五言律诗

簪缨旧卿相，翰墨小神仙。足迹半天下，心怀太古前。仲连将蹈海，元亮未归田。犹忆儿童岁，攀华醉管弦。
怀鲜于必仁·其三
作者：唐桂芳
朝代：明
体裁：五言律诗

六十摧颓甚，相逢少故人。死生频偻指，离乱暗伤神。经术几无补，才华果绝伦。晚来挥翰处，墨染笔花春。
怀鲜于必仁·其二
作者：唐桂芳
朝代：明
体裁：五言律诗

诗酒狂犹在，情怀晚更真。闻声还似旧，顾影已无邻。白鹤能超俗，苍松不受尘。五湖烟浪阔，未许老鲈莼。
怀鲜于必仁·其四
作者：唐桂芳
朝代：明
体裁：五言律诗

月皎俄如昼，山凉总是秋。唐衢虽善哭，宋玉只供愁。薄俗无青眼，流年已白头。萧条昧生理，一恁拙于鸠。
投李近仁太守
作者：唐桂芳
朝代：明

公侯真天人，读书眼如电。昨朝出东门，风雨得开宴。气逸千仞冈，文奇五色线。下车未踰年，众喜破忧面。向来龚黄流，史策一二见。紫阳朱子邦，前后多俊彦。宸翰勒坚珉，遗勋在书院。共惟陇西公，作新殊不倦。我老堕无能，时光薄秋扇。人生宇宙内，夙志不得酬。譬如太阿剑，千金未易求。如何土花蚀，遗弃不见收。至今酆城夜，光焰荡斗牛。傥无张华识，铅刀与等俦。客有异神器，磨淬滑欲流。分明聚清淑，争此三尺秋。兹焉重再拜，持赠岂暗投。无由佩津水，化作苍髯虬。
投李近仁太守·其一
作者：唐桂芳
朝代：明
体裁：古风

公侯真天人，读书眼如电。昨朝出东门，风雨得开宴。气逸千仞冈，文奇五色线。下车未踰年，众喜破忧面。向来龚黄流，史策一二见。紫阳朱子邦，前后多俊彦。宸翰勒坚珉，遗勋在书院。共惟陇西公，作新殊不倦。我老堕无能，时光薄秋扇。
投李近仁太守·其二
作者：唐桂芳
朝代：明
体裁：古风

人生宇宙内，夙志不得酬。譬如太阿剑，千金未易求。如何土花蚀，遗弃不见收。至今酆城夜，光焰荡斗牛。傥无张华识，铅刀与等俦。客有异神器，磨淬滑欲流。分明聚清淑，争此三尺秋。兹焉重再拜，持赠岂暗投。无由佩津水，化作苍髯虬。
排律十八韵奉呈允博士先生
作者：唐桂芳
朝代：明
体裁：五言排律

龙凤尊王统，楩楠产异材。八荒归覆载，万姓忍风埃。气运潜移鼎，年华付劫灰。西周已陵替，东汉早栽培。籍甚营薇省，凄其改柏台。欲知陆贾贵，应用石生媒。人品居前辈，文章列上台。圣朝崇赐予，丞相重招徕。坐稳金团褥，恩承玉琢杯。学优忘忌嫉，志笃远疑猜。吉语天边至，奇勋海上回。称籓陈版籍，修贡杂琼瑰。便许安车召，仍须后乘催。浮梁新料理，古歙旧追陪。竹树旌旗远，溪山图画开。三军朝出塞，多士夜衔枚。德政遐方服，兵威众力催。会言云路阔，用尔作盐梅。
日者留海宁叔固寄以佳什走笔奉谢兼简惠翁贤父子
作者：唐桂芳
朝代：明
体裁：七言律诗

词源衮衮学三馀，雅爱应推屋上乌。坦腹右军高众子，低头东野愧吾徒。翻翻木落天容淡，可可梅香夜气孤。把剑喜逢吴季札，功名随意取长途。
昨归自城府闻仁和彦克二君席上以诗争雄长故区区僭和一章以和其天倪以全其交道云
作者：唐桂芳
朝代：明
体裁：古风

洛阳称贾谊，倜傥真英才。奈遭绛灌短，荐剡非无媒。程吴偶相会，一笑金樽开。骂座似狂客，痛饮各百杯。始焉喉吻渴，碧海扬尘埃。终焉肝胆露，岂受旁人猜。彷佛糟丘筑，依稀玉山颓。主翁兴未尽，欲去仍徘徊。小冠二子夏，齐名两东莱。何须较胜负，笔力如拉摧。伊予阙清赏，蹭蹬惭庸材。肯同侯喜辈，悲吟声益哀。流年青春老，浮世白发催。前修俱已逝，后生胡不来。堂堂宇宙内，吾道尊玫瑰。
晓行
作者：唐桂芳
朝代：明
体裁：五言律诗

旅泊三千里，思亲十二时。冲云寻路险，带月出山迟。鸟语频摅臆，花看自美姿。无人知此意，小立为题诗。
暇日与黄季伦郑士恒石池看雨
作者：唐桂芳
朝代：明
体裁：古风

池上数点雨，俄然水纹生。水纹圆又碎，因之感物情。游鱼千百辈，么荷四五茎。明当惨离别，奈子东南征。
暇日登尚絅秀才楼居率成四律以贺
作者：唐桂芳
朝代：明

石耳山高眼界开，寒英端自九天来。重重银屋花成簇，粲粲琼林蝶作堆。三十六峰非地肺，万八千仞即天台。主人傥不厌宾客，且尽尊前斗大杯。仙人自古好楼居，又见峥嵘百尺馀。十里岚光浮画栋，半天云影护残书。登临王粲赋初作，偃卧元龙气不除。岁晚相过频剥啄，湘帘共听雨疏疏。天上归来鬓未华，多应勾漏问丹砂。祖孙百里德星会，父子一门茂宰家。无复山河加铁劵，空遗雨露浥黄麻。老生奔走闽南道，曾见春风满县花。师山山主文章伯，有弟能诗妙活人。坐拥落梅终日雪，梦回芳草满池春。光华海上三珠树，祥瑞人间一角麟。小阮近来书更好，蛮笺半幅笔如神。
暇日登尚絅秀才楼居率成四律以贺·其一
作者：唐桂芳
朝代：明
体裁：七言律诗

石耳山高眼界开，寒英端自九天来。重重银屋花成簇，粲粲琼林蝶作堆。三十六峰非地肺，万八千仞即天台。主人傥不厌宾客，且尽尊前斗大杯。
暇日登尚絅秀才楼居率成四律以贺·其三
作者：唐桂芳
朝代：明
体裁：七言律诗

天上归来鬓未华，多应勾漏问丹砂。祖孙百里德星会，父子一门茂宰家。无复山河加铁劵，空遗雨露浥黄麻。老生奔走闽南道，曾见春风满县花。
暇日登尚絅秀才楼居率成四律以贺·其二
作者：唐桂芳
朝代：明
体裁：七言律诗

仙人自古好楼居，又见峥嵘百尺馀。十里岚光浮画栋，半天云影护残书。登临王粲赋初作，偃卧元龙气不除。岁晚相过频剥啄，湘帘共听雨疏疏。
暇日登尚絅秀才楼居率成四律以贺·其四
作者：唐桂芳
朝代：明
体裁：七言律诗

师山山主文章伯，有弟能诗妙活人。坐拥落梅终日雪，梦回芳草满池春。光华海上三珠树，祥瑞人间一角麟。小阮近来书更好，蛮笺半幅笔如神。
暑中有怀叔固时留武林
作者：唐桂芳
朝代：明
体裁：古风

暑气蒸人欲大叫，四壁何曾通一窍。尽日竟无故人来，欲雨但闻天女笑。蒲葵脱腕胡可停，蝇蚋咂肌谁所召。安得杭州买官冰，凉卧西湖湖上棹。
有怀胡子微时谪和州
作者：唐桂芳
朝代：明
体裁：五言律诗

远谪和阳道，而今两岁期。病身惟有骨，髡首尚留髵。老母无能养，娇儿不解悲。平生二三友，惆怅立多时。
朝宗进士和韵有怀
作者：唐桂芳
朝代：明
体裁：七言律诗

绿绮不传天上谱，白云自是画中诗。苟知处世二宜去，何必操心六出奇。杜甫无家长作客，虞翻多病老如期。相思㶁㶁阶前水，流到西湖月上时。
木兰花慢·送沈洞云
作者：唐桂芳
朝代：明
体裁：词

芝山何处是，呼白鹤、与君骑。恁富贵功名，黄梁梦熟，也是儿嬉。休拘束且孟浪，向新丰沽酒浣诗脾。光彻胸中星斗，气腾笔下虹霓。相逢邂逅吐珠玑。声价簸南箕。恐素发慈亲，青灯儿子，应怪归迟。鄱阳半帆秋色，正芦花潇瑟鲙鱼肥。舒卷洞云无际，长江烟雨离离。
槐里偶成
作者：唐桂芳
朝代：明
体裁：七言绝句

春来长是病愁中，花信于今第几风。晓起忽闻疏雨过，隔窗晴鸟话言工。
次韵奉答鲍尚褧
作者：唐桂芳
朝代：明
体裁：七言律诗

病起凌兢似鹤形，可怜对酒不能倾。歌残易水非燕计，读尽离骚是楚声。云阁林阴迷别坞，雨拖野色入空城。犹思康健颜如玉，饱饭无忧踯躅行。
次韵陈敬所高吟之辱二首
作者：唐桂芳
朝代：明

墙角疏筠障碧空，翛翛时动故人风。几行汉隶用心苦，数解唐诗厌俗同。夜雨对床忘契阔，西窗剪烛话穷通。何如觅酒襄阳市，拍手群儿笑醉翁。尚忆元龙意气雄，高楼晴捲落华风。别离未觉三秋远，咫尺常怀千里同。近郭晚山嘉树合，孤村春水小桥通。白沙溪竹浑如画，我欲携家学钓翁。
次韵陈敬所高吟之辱二首·其一
作者：唐桂芳
朝代：明
体裁：七言律诗

墙角疏筠障碧空，翛翛时动故人风。几行汉隶用心苦，数解唐诗厌俗同。夜雨对床忘契阔，西窗剪烛话穷通。何如觅酒襄阳市，拍手群儿笑醉翁。
次韵陈敬所高吟之辱二首·其二
作者：唐桂芳
朝代：明
体裁：七言律诗

尚忆元龙意气雄，高楼晴捲落华风。别离未觉三秋远，咫尺常怀千里同。近郭晚山嘉树合，孤村春水小桥通。白沙溪竹浑如画，我欲携家学钓翁。
水调歌头·游武夷和罗庆
作者：唐桂芳
朝代：明
体裁：词

武夷最佳处，晴气碧于蓝。远瞻崖壑溪曲，六六与三三。莫问尘生沧海，休叹鹤归华表，好景且容探。铁笛破龙睡，黑雨满深潭。笑神仙，留蜕骨，阅空岩。几人蹭蹬不遇，太史滞周南。最好擅场老子，笔底文章如许，何必事清谈。暂憩桃花下，白马税飞骖。
水调歌头·送李经历
作者：唐桂芳
朝代：明
体裁：词

白头閒父老，都说幕中宾。杜门鹤立，风雨不遣客来频。果是清心苦节，能障狂澜砥柱，矻立势千钧。吹散浮云了，依旧月如轮。忆公馀，携印绶，出城闉。酒船醉舞，江月还似谪仙人。好理木天文字，便许玉堂标致，笔下信通神。离恨正无赖，杨柳不胜春。
河朔侯公君祥知黟县之四年公怜其讼简民淳民亦乐公之德也岁次辛丑春予入其境则耕凿无废壤蚕桑无落职歙休宁两县流离转徙且僦居以就食予未尝不慨叹人人如公用心其有不治得乎窗前置石珑刻画象天都三十有六峰为赋之以昭善治云
作者：唐桂芳
朝代：明
体裁：古风

侯公治邑如治家，山深俗美静不哗。公来撚指已四载，满眼种就河阳花。当今理民尽鱼肉，稍稍椎剥多怨嗟。岂比桃源是乐土，三竿红日未坐衙。窗前有石大于敔，玲珑远迩分欹斜。谺然欲张蒸紫雾，突矣乍破明丹霞。得非天边之五老，无乃江上之九华。蟺蜿磅礴钟异气，融结秀丽森群葩。浮丘飞仙自芝术，王母醉宴谁枣瓜。老生正在黄山下，朝夕与山对槎枒。自从乱离走阛阓，两鬓安得翻乌鸦。而今默数甚历历，高低次第了不差。常思比来峰势断，补以六六疑女娲。可怜四海尚鼎沸，东风浩浩吹尘沙。他时公肯访真隐，松根汲泉饭胡麻。
河朔侯公君祥知黟县之四年公怜其讼简民淳民亦乐公之德也岁次辛丑春予入其境则耕凿无废壤蚕桑无落职歙休宁两县流离转徙且僦居以就食予未尝不慨叹人人如公用心其有不治得乎窗前置石珑刻画象天都三十有六峰为赋之以昭善治云
作者：唐桂芳
朝代：明

侯公治邑如治家，山深俗美静不哗。公来撚指已四载，满眼种就河阳花。当今理民尽鱼肉，稍稍椎剥多怨嗟。岂比桃源是乐土，三竿红日未坐衙。窗前有石大於敔，？珑远迩分欹斜。谺然欲张蒸紫雾，突矣乍破明丹霞。得非天边之五老，无乃江上之九华。蟺蜿磅礴钟异气，融结秀丽森群葩。浮丘飞仙自芝术，王母醉宴谁枣瓜。老生正在黄山下，朝夕与山对槎枒。自从乱离走阛阓，两鬓安得翻乌鸦。而今默数甚历历，高低次第了不差。常思比来峰势断，补以六六疑女娲。可怜四海尚鼎沸，东风浩浩吹尘沙。他时公肯访真隐，松根汲泉饭胡麻。
泊庐山下
作者：唐桂芳
朝代：明

自笑浮生类转蓬，江南江北寄行踪。小舟客枕眠方熟，又听庐山半夜钟。庐山三百六十寺，上有高僧绝世氛。今日饱看真面目，晓风吹散一江云。
泊庐山下·其一
作者：唐桂芳
朝代：明
体裁：七言绝句

自笑浮生类转蓬，江南江北寄行踪。小舟客枕眠方熟，又听庐山半夜钟。
泊庐山下·其二
作者：唐桂芳
朝代：明
体裁：七言绝句

庐山三百六十寺，上有高僧绝世氛。今日饱看真面目，晓风吹散一江云。
游问政二首
作者：唐桂芳
朝代：明

树转云昏一径斜，洞门深锁老烟霞。聂仙已乘黄鹤去，春笋满山空落花。雨晴春鸟语叮咛，松外青山花外亭。昨夜仙瓢酒初熟，道人无暇读黄庭。
游问政二首·其一
作者：唐桂芳
朝代：明
体裁：七言绝句

树转云昏一径斜，洞门深锁老烟霞。聂仙已乘黄鹤去，春笋满山空落花。
游问政二首·其二
作者：唐桂芳
朝代：明
体裁：七言绝句

雨晴春鸟语叮咛，松外青山花外亭。昨夜仙瓢酒初熟，道人无暇读黄庭。
湖天即景
作者：唐桂芳
朝代：明

数株杨柳湖边寺，且系扁舟客莫催。万顷波光净如练，一双老鹤忽飞来。两淮岁事恐全非，湖涨人家没半扉。妇女捕鱼天欲黑，小船载得水牛归。
湖天即景·其一
作者：唐桂芳
朝代：明
体裁：七言绝句

数株杨柳湖边寺，且系扁舟客莫催。万顷波光净如练，一双老鹤忽飞来。
湖天即景·其二
作者：唐桂芳
朝代：明
体裁：七言绝句

两淮岁事恐全非，湖涨人家没半扉。妇女捕鱼天欲黑，小船载得水牛归。
溪行简汪彦通
作者：唐桂芳
朝代：明
体裁：七言绝句

爱杀溪山画不真，梅花雪压小桥春。近闻诗思清如许，煎韨尘埃字字新。
满江红
作者：唐桂芳
朝代：明
体裁：词

薄宦驱驰，衣尚带、燕台飞雨。心自喜、谪仙人物，襟怀如水。潇洒笑谭霏玉屑，铿锵文韵谐钟吕。看红莲、开遍透帘香，薰风里。摇画鹢，烟波语。斟绿醑，莼鲈美。正月明秋好，抱琴归去。梅菊交承敦世好，江山迎送关情绪。愿绣衣、霄汉立青春，声名起。
玉楼春·送宣差
作者：唐桂芳
朝代：明
体裁：词

春风桃李河阳县。讼简苔纹生印篆。昼长帘捲隔溪山，吟就新诗花点砚。三年政满真堪羡。一舸扁舟摇素练。柳梢莺转报乔迁，天上玉堂飞剡荐。
王和夫新迁楼居乃晓山刘先生故宅也溪山好景吟所未尽必待吾和夫发之次韵奉贺
作者：唐桂芳
朝代：明
体裁：七言律诗

笑拍阑干喜共临，元龙豪气冠于今。山云拥树天开画，野鸟呼晴客醉吟。春老花飞频点砚，夜长松韵当鸣琴。谁知王粲登楼赋，不减依刘夙昔心。
用畿字韵谢汪处谦先生新诗之辱
作者：唐桂芳
朝代：明

古今争战一秤棋，试看长安总旧畿。天地无情吾辈老，江湖有恨故人稀。百年地僻惟耽酒，五月山寒未卸衣。咫尺城南亲舍在，白云稍稍傍檐飞。泰华山高滴翠肥，观光犹记上京畿。百王制作于今盛，万国来朝自古稀。人品合陪青琐闼，官阶已制芰荷衣。侯芭惭愧登门早，事业无成鹢退飞。
用畿字韵谢汪处谦先生新诗之辱·其一
作者：唐桂芳
朝代：明
体裁：七言律诗

古今争战一秤棋，试看长安总旧畿。天地无情吾辈老，江湖有恨故人稀。百年地僻惟耽酒，五月山寒未卸衣。咫尺城南亲舍在，白云稍稍傍檐飞。
用畿字韵谢汪处谦先生新诗之辱·其二
作者：唐桂芳
朝代：明
体裁：七言律诗

泰华山高滴翠肥，观光犹记上京畿。百王制作于今盛，万国来朝自古稀。人品合陪青琐闼，官阶已制芰荷衣。侯芭惭愧登门早，事业无成鹢退飞。
用石门宴集韵有怀王达善
作者：唐桂芳
朝代：明
体裁：五言律诗

青春千里道，白发百年心。有约居茅屋，无由会竹林。艰难挂宝剑，憔悴铸黄金。自失相知友，何烦费苦吟。
用陈敬所韵奉简董仲潜
作者：唐桂芳
朝代：明

佯狂董隐士，学道本高流。倦踏燕山月，归寻练水秋。金丹炉里伏，箬笠画中求。末俗无人识，从教众口咻。求仙登上界，喝佛遍丛林。座上逡巡酒，窝中快活吟。曾传丹化米，政用铁成金。卜筑南山道，都忘出处心。
用陈敬所韵奉简董仲潜·其一
作者：唐桂芳
朝代：明
体裁：五言律诗

佯狂董隐士，学道本高流。倦踏燕山月，归寻练水秋。金丹炉里伏，箬笠画中求。末俗无人识，从教众口咻。
用陈敬所韵奉简董仲潜·其二
作者：唐桂芳
朝代：明
体裁：五言律诗

求仙登上界，喝佛遍丛林。座上逡巡酒，窝中快活吟。曾传丹化米，政用铁成金。卜筑南山道，都忘出处心。
用韵谢仲几
作者：唐桂芳
朝代：明
体裁：古风

北征杜子美，南山韩退之。二老不可作，宇宙无此诗。我生三代后，但感风俗醨。遭时仍蹇蹇，去国何迟迟。吾道重九鼎，人情轻一丝。朅来闽山中，春雨长漓漓。譬如耕石田，荒秽了弗治。诸生列鱼贯，问道多狐疑。岂知大化心，鸢鱼咸恬熙。自嗟为斗米，折腰不能辞。孰若赵氏贤，斋居坐无为。胸中绝障碍，遇物薄相嬉。浊酒养身本，黄金媚盗资。二郎志科目，如摘颔下髭。晚节扶鸠杖，出处靡不宜。步屧寻幽圃，维舟向深池。五月桑树影，椹红醉黄鹂。安得孟东野，云龙常相随。
留别江伯仁
作者：唐桂芳
朝代：明
体裁：古风

当年三茅曾一到，群仙谓予精神好。首戴三寸鹿胎冠，骨耸眉棱许学道。后来奔走向南台，谏议相知颇同调。改制冠削斑竹皮，并把生绡写容貌。而今汨没尘土中，欲效南山隐雾豹。空馀两鬓点吴霜，甚矣无成总昏耄。今年喜登东皋楼，百尺峥嵘接穷昊。五更雨气足清凉，十里岚光媚吟眺。紫金霁雪声萧骚，白石晴云势腾趠。岂无洪扣钟递鸣，况有练溪月可钓。侧闻大父人中英，凿沼梯山拟天造。娇花新移剪锦奇，美石舁来雕玉巧。珊瑚倒影浸碧波，牺象香浮出清庙。嗟吾异世虽后生，念子同袍果夙好。讲明暂假席坐温，归去宁忘国知报。屡烦设醴环翠轩，折草抽茎结乌帽。服之不称老奈何，摧颓敢对菱花照。临岐且赋长短行，鸾凤孙登作清啸。
留别程舜卿诸公
作者：唐桂芳
朝代：明
体裁：五言律诗

送客短长亭，骊驹那忍听。时光双鬓白，吾道一毡青。落日心还壮，微风酒易醒。扬雄空老去，谁授太玄经。
病中寄王鹏举主簿
作者：唐桂芳
朝代：明
体裁：古风

青山从事居南谯，十年勇出当氛嚣。笑持六镞关弓弴，攻城夜遁来报枭。大旗短槊风萧萧，于焉荐剡铨县寮。呜呼斯民熬然焦，赖公抚治慰龀髫。拔稂去莠如树苗，康衢鳞次虹横桥。相将偻指四载遥，薇垣赏格使乘轺。印绶累若金悬腰，每思祖泽未易徼。三槐手植重生条，晋国魏国登前朝。魏国既相勋业超，闻望勃勃翻秋潮。天人责报何寥寥，至今肉食分宗祧。伊予潦倒不自聊，兴修本欲甘箪瓢。云霾肯翳星月昭，始谤终信郑之侨。似闻两庑公所劭，锥石妥帖功匪窑。洒扫未备网蟏蛸，阍人奔走藏山椒。使我多病肌骨消，援琴自奏閒中谣。
病中次韵有怀伯文
作者：唐桂芳
朝代：明

联翩接踵向金陵，对酒悲歌不忍倾。梅雨和烟成瞑色，荷风杂水作秋声。凤凰无复吹箫地，龙虎空存辱井城。试问长安天远近，举头但见日边行。愁心却似沧溟水，流遍东南日夜深。好客俱登青琐闼，老夫只诵白头吟。龙潭雨足须乘舫，鹿苑风清或抱琴。光景不殊人世换，几家隔岸柳摇金。
病中次韵有怀伯文·其一
作者：唐桂芳
朝代：明
体裁：七言律诗

联翩接踵向金陵，对酒悲歌不忍倾。梅雨和烟成瞑色，荷风杂水作秋声。凤凰无复吹箫地，龙虎空存辱井城。试问长安天远近，举头但见日边行。
病中次韵有怀伯文·其二
作者：唐桂芳
朝代：明
体裁：七言律诗

愁心却似沧溟水，流遍东南日夜深。好客俱登青琐闼，老夫只诵白头吟。龙潭雨足须乘舫，鹿苑风清或抱琴。光景不殊人世换，几家隔岸柳摇金。
病中谢陆和夫馈药
作者：唐桂芳
朝代：明
体裁：古风

微暑不知夏，好风生层波。如何草径塞，返关养沉痾。故人倏相遇，感激良已多。手持千金剂，荡涤气未和。须臾奏神效，勃勃衰颜酡。小儿强扶出，一鸟鸣岩阿。平生精进念，功名敛一蓑。未虞即溘死，瘦骨高嵯峨。明朝入城市，白日尘满靴。松根茯苓熟，早晚重来过。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢
作者：唐桂芳
朝代：明

谁觅家居大小溪，溪头树影可齐齐。清秋晒杮皴皮熟，白日悬猿背面啼。远客醉归愁险路，病翁懒出怯深泥。夜来南斗觇奇气，怪底文星独向西。先生何事困山囚，澼絖于今尽建侯。石骨有棱宜碍路，溪流无罅却通舟。绿荷倾盖二三尺，红槿开花千百头。惭愧陈琳草檄手，才疏意懒更悠悠。梧桐将雨荐新凉，烂烂欃枪夜放光。悯晋尪羸惟有骨，医秦狂暴却无方。栗里可怜非隐所，桃源毕竟是仙乡。摩挲病眼关山隔，老滴西风泪数行。先子平生笃爱真，时儿聪慧每誇人。孝扬未尽三牲养，翰墨犹存百世珍。夜梦音容偏恍惚，每怀恩德倍酸辛。回头豚犬催吾老，但愿无忘骨肉亲。造楮山翁操国柄，一时物价赴低昂。渔梁水落青螺出，鸟道天晴白果香。误喜病怀相唯诺，空遗老笔擅文章。平生周子通家契，昨拜兄茔涕泗滂。水落山溪路可通，惜无佳客为谈空。气吞湖海文尤壮，胸满乾坤道不穷。家少黄金单嗜酒，愁添白发欲成翁。冰壶冻损寒梅蕊，自向茅檐待日烘。平生爱慕程文学，一见浑如骨肉亲。侨寓厌听芦叶雨，故乡未老蕨芽春。骚坛高筑成勍敌，佛屋相依结近邻。大小溪头田百顷，山鸡野鸭未为贫。杜陵一览众山小，好事元戎况有亭。红树深明朝雨暗，白鸥飞尽晚烟青。关河表里连城郭，日月东西绕户庭。眼力欲穷千里外，动人霜角酒初醒。山耸牛头来北极，水分雁爪向西倾。曾无障碍云填道，每有光辉月满城。十万貔貅归号令，三千熊虎佐威声。何如携取谢安妓，笑拍阑干岸帻轻。丞相单传知府裔，而今厚泽见闻孙。清风黄阁三台贵，皂盖朱幡五马尊。利市乍颁联玉果，斓斑初试出金盆。分明头角真英物，拟待槐边恣讨论。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢 其八 寄题溪山一览亭
作者：唐桂芳
朝代：明
体裁：七言律诗

杜陵一览众山小，好事元戎况有亭。红树深明朝雨暗，白鸥飞尽晚烟青。关河表里连城郭，日月东西绕户庭。眼力欲穷千里外，动人霜角酒初醒。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢 其六 和程仲仁
作者：唐桂芳
朝代：明
体裁：七言律诗

水落山溪路可通，惜无佳客为谈空。气吞湖海文尤壮，胸满乾坤道不穷。家少黄金单嗜酒，愁添白发欲成翁。冰壶冻损寒梅蕊，自向茅檐待日烘。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢 其十 贺程用中弄璋
作者：唐桂芳
朝代：明
体裁：七言律诗

丞相单传知府裔，而今厚泽见闻孙。清风黄阁三台贵，皂盖朱幡五马尊。利市乍颁联玉果，斓斑初试出金盆。分明头角真英物，拟待槐边恣讨论。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢·其一
作者：唐桂芳
朝代：明
体裁：七言律诗

谁觅家居大小溪，溪头树影可齐齐。清秋晒杮皴皮熟，白日悬猿背面啼。远客醉归愁险路，病翁懒出怯深泥。夜来南斗觇奇气，怪底文星独向西。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢·其七
作者：唐桂芳
朝代：明
体裁：七言律诗

平生爱慕程文学，一见浑如骨肉亲。侨寓厌听芦叶雨，故乡未老蕨芽春。骚坛高筑成勍敌，佛屋相依结近邻。大小溪头田百顷，山鸡野鸭未为贫。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢·其三
作者：唐桂芳
朝代：明
体裁：七言律诗

梧桐将雨荐新凉，烂烂欃枪夜放光。悯晋尪羸惟有骨，医秦狂暴却无方。栗里可怜非隐所，桃源毕竟是仙乡。摩挲病眼关山隔，老滴西风泪数行。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢·其九
作者：唐桂芳
朝代：明
体裁：七言律诗

山耸牛头来北极，水分雁爪向西倾。曾无障碍云填道，每有光辉月满城。十万貔貅归号令，三千熊虎佐威声。何如携取谢安妓，笑拍阑干岸帻轻。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢·其二
作者：唐桂芳
朝代：明
体裁：七言律诗

先生何事困山囚，澼絖于今尽建侯。石骨有棱宜碍路，溪流无罅却通舟。绿荷倾盖二三尺，红槿开花千百头。惭愧陈琳草檄手，才疏意懒更悠悠。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢·其五
作者：唐桂芳
朝代：明
体裁：七言律诗

造楮山翁操国柄，一时物价赴低昂。渔梁水落青螺出，鸟道天晴白果香。误喜病怀相唯诺，空遗老笔擅文章。平生周子通家契，昨拜兄茔涕泗滂。
病中辱周彦明吴彦冲下顾荒寂长篇短句间见层出懒拙不即奉答姑述唐律十解以谢·其四
作者：唐桂芳
朝代：明
体裁：七言律诗

先子平生笃爱真，时儿聪慧每誇人。孝扬未尽三牲养，翰墨犹存百世珍。夜梦音容偏恍惚，每怀恩德倍酸辛。回头豚犬催吾老，但愿无忘骨肉亲。
示文虎
作者：唐桂芳
朝代：明
体裁：五言律诗

平生苦诗癖，为撚数茎髭。有客寻安道，无人说项斯。哺乌怀汝母，氏犊爱吾儿。东海珊瑚树，今看第五枝。
种松凿沼见梅大兄有诗相贺次韵奉谢
作者：唐桂芳
朝代：明
体裁：五言律诗

悟得浮生理，翛然懒是真。移松延宿鹤，减饭及修鳞。父子长相别，诗书不救贫。殊方喜安稳，消息近来频。
程国宝有诞孙之庆留饮欢洽醉中谩成一绝以谢
作者：唐桂芳
朝代：明
体裁：七言绝句

老子婆娑笑脸开，扫除黄叶坐莓苔。美人醉后擘江蟹，香雾濛濛扑手来。
立春和李白春日韵
作者：唐桂芳
朝代：明
体裁：五言律诗

倚杖喜逢春，莺迁可唤群。已更新国主，谁识旧将军。塞北山凝雪，江东日拥云。无才甘瓠落，肯作剧秦文。
笪本可为祖母病行祷婺源中途五鹤导舞默有悬应歌以送之
作者：唐桂芳
朝代：明
体裁：古风

春来曾无顷刻晴，十日九日常风雨。鄙夫更为感时忧，浙东贼势猛如虎。官军道上恣抢攘，居人往往尽闭户。笪君蹑屩句容来，两足蹒跚困泥土。自言三岁乳下儿，丁运艰难失恃怙。白头重亲八帙馀，弗忍遗孤重摩拊。陈情之表先我心，似诉悽然无尽苦。奈何垂老卧沈绵，不及慈乌能返哺。人生至孝达神明，敢以身代期疾愈。五王联翩龙衮卷，洋洋在上谁敢侮。清香一瓣妙感通，祥飙恍若神君语。婺源尚隔五岭遥，白鹤便向尊前舞。归来喜气溢里闾，鼍鼓声喧作端午。茅山之石规玉杯，茅山之木酿玉醑。茅家兄弟把灵芝，寿彼高堂太祖母。
答仁和
作者：唐桂芳
朝代：明
体裁：古风

卜邻本乡里，相见即欢欣。人生散与聚，有如川上云。向来枉驰骛，尘事多纭纷。晚节颇闻道，尚友千载人。叹息复叹息，别离负殷勤。今朝好风日，出门随所欣。南山拭晴翠，矫首天无云。山深寡人事，可以遗世纷。乃知紫芝曲，俱是逃秦人。荷锄筋力倦，未敢辞其勤。
答仁表贤友
作者：唐桂芳
朝代：明
体裁：古风

我学二之中，寸寸不得上。十年慕道心，望洋空惆怅。刻楮不胜劳，射工辄抱恙。至今衰迟姿，白发成老状。早交槐堂仙，家世出忠壮。相传好诗章，未读已倾仰。犹思西湖游，千金购朱舫。荷盘擎露珠，风侧泻银浪。惜无杜陵狂，顾欲铲群嶂。欲问当时踪，奈少大父行。青楼插酒旗，处处贷新酿。一曲一疋绫，吴歈发高唱。可怜干戈区，将军坐武帐。滔滔日夜流，谁为百川障。莫怪痴儿痴，恁使放翁放。如何唐儒宗，呶呶作辩谤。
答友
作者：唐桂芳
朝代：明
体裁：古风

君今年五旬，作诗似高适。草书更神奇，龙蛇走素壁。人言两敌雄，铦锐适锋镝。嗟嗟世运非，英才委沙砾。伊予槐塘濒，绕屋树蒿荻。安得共讲明，大道在瓦甓。平生企酒徒，陶潜与王绩。支离三醉翁，不假飞空锡。相望百里间，邂逅遂良觌。自非绝俗资，何由拯焚溺。耿耿夜未眠，银缸媚枯寂。
翠屏轩
作者：唐桂芳
朝代：明
体裁：古风

吾观西南山，灵山推第一。拔地何太高，去天不盈尺。山麓与山巅，阴雨间晴日。每逢樵牧归，衣裹带馀沥。曾闻天厨声，群娥事浣涤。胡麻炊饭香，麒麟擘乾腊。至今灵草丛，长茂摇嫩碧。微风有异香，跪乳不敢食。仙翁有曾玄，卜筑载巨石。月升满堂明，云上半窗湿。潴池神鱼游，种树慈乌集。俊彦肯荒嬉，良师重训迪。青灯寒更长，黄帘秋露入。如何号翠屏，方整势屹屹。平生刘屏山，妙道已破的。尔翁人中雄，豪气渠未识。三嗣鸿雁翔，诸孙竹梧立。愧我贸易徒，病眼鱼珠泣。安得效东坡，朗然咏苍壁。
耕读堂辞
作者：唐桂芳
朝代：明
体裁：骚

蹇予生此遐陬兮，块资质其窳惰。曰学道其未明兮，念躬耕而不可。以人情而为田兮，滋雨露而润之。薙稂莠以害苗兮，恐荒秽而不治。跂历山以叫虞舜兮，吊伊尹于莘野。苟舍己以芸人兮，宁长歌于牛下。朝驰骛于艺圃兮，夕翱翔于书林。羌岁月其川逝兮，孰有察予之初心。嗟鲁圣与邹贤兮，尚遑遑其求索。矧吾侪之玩愒兮宜分阴而爱惜。谓世代之既远兮，亦有睹其庶几。纷美人之肥遁兮，表耕读以自怡。树嘉谷之穰穰兮，俟丰稔吾将刈。沛仁义之充足兮，敢始勤而终弃。非其力不食兮，偭众理而肯为。指古人以为则兮，视今之人何其。
访江君祥
作者：唐桂芳
朝代：明

冲泥踏雨路何长，怪底梅粘屐齿香。碧水丹山武夷境，黄鹂白鹭辋川庄。谁怜梦笔江淹老，自笑吟诗杜牧狂。兄弟流年联甲子，主宾妙曲协宫商。有儿瑩洁颜如玉，叹我催颓发似霜。莫负他年鸡黍约，时将踪迹恣相羊。
访江君祥
作者：唐桂芳
朝代：明
体裁：七言排律

冲泥踏雨路何长，怪底梅粘屐齿香。碧水丹山武夷境，黄鹂白鹭辋川庄。谁怜梦笔江淹老，自笑吟诗杜牧狂。兄弟流年联甲子，主宾妙曲协宫商。有儿莹洁颜如玉，叹我催颓发似霜。莫负他年鸡黍约，时将踪迹恣相羊。
谢仁仲见贻佳什
作者：唐桂芳
朝代：明
体裁：七言律诗

可怜卧病一春馀，何异浮云点太虚。次第当虞丹鼎熟，寻常错把酒杯疏。阶无系马应遭骂，家有笼鹅为换书。斑竹近生无数笋，傍人疑是子猷居。
谢刘仲脩同知垂顾槐隐
作者：唐桂芳
朝代：明
体裁：古风

寒风搅树梢，索索如裂帛。忽闻骄骢嘶，知有远来客。是时丧乱馀，荒村断人迹。先生笃世交，不惮远行役。唯馀二三公，光彩照圭璧。奚啻冠盖流，乃是文章伯。肯垂眼长青，慰我头发白。第惭家计贫，一身百忧集。槃饭杂果蔬，杀鸡瘦露脊。惜无橐中金，饮酒尽数石。因思先君存，当代尊矩矱。久知伯仁翁，论道最密勿。危露感遗孤，老泪不堪滴。而今相国贤，慕士勤徵辟。宜赞紫微垣，声名动咺赫。斗大番君城，群奸□□□。端坐黄堂中，帘捲芝山碧。机谋惊鬼神，号令□□□。平湖水茫茫，高挂帆百尺。蟹螯斫雪肥，枫叶经霜赤。努力企前修，归鸿附消息。
谩兴七首
作者：唐桂芳
朝代：明

平生自许有志客，到老返无家可栖。多赖晓风相慰藉，乱抛云气过前溪。青青荠菜和云瘦，白白梅花亚雪开。怪底江鸥野心性，窥鱼照影去还来。山路阽危可数里，野桥横度恰三家。健如昨日有文卖，贫到今年无酒赊。日上半阶犹有雪，风生老树却无云。多情不及双坑水，流到桥西未肯分。杜门十日坐风雨，声到松梢转竹梢。却似家居方广寺，一湾流水石为桥。老子行年五十馀，面纹百摺发萧疏。黄金散尽无遗物，犹有胸中半卷书。病来意态愈龙钟，历尽关河千万重。说与诸公休强起，容吾饱看雪山松。
谩兴七首·其一
作者：唐桂芳
朝代：明
体裁：七言绝句

平生自许有志客，到老返无家可栖。多赖晓风相慰藉，乱抛云气过前溪。
谩兴七首·其七
作者：唐桂芳
朝代：明
体裁：七言绝句

病来意态愈龙钟，历尽关河千万重。说与诸公休强起，容吾饱看雪山松。
谩兴七首·其三
作者：唐桂芳
朝代：明
体裁：七言绝句

山路阽危可数里，野桥横度恰三家。健如昨日有文卖，贫到今年无酒赊。
谩兴七首·其二
作者：唐桂芳
朝代：明
体裁：七言绝句

青青荠菜和云瘦，白白梅花亚雪开。怪底江鸥野心性，窥鱼照影去还来。
谩兴七首·其五
作者：唐桂芳
朝代：明
体裁：七言绝句

杜门十日坐风雨，声到松梢转竹梢。却似家居方广寺，一湾流水石为桥。
谩兴七首·其六
作者：唐桂芳
朝代：明
体裁：七言绝句

老子行年五十馀，面纹百摺发萧疏。黄金散尽无遗物，犹有胸中半卷书。
谩兴七首·其四
作者：唐桂芳
朝代：明
体裁：七言绝句

日上半阶犹有雪，风生老树却无云。多情不及双坑水，流到桥西未肯分。
贺姚叔器卜筑溪南
作者：唐桂芳
朝代：明
体裁：七言律诗

犹忆石梁最佳处，夜深月影转阑干。昆明已付劫灰冷，茅屋不禁风雨寒。剩喜携持同稚子，未妨谈笑共儒官。何时好办青蓑笠，拟向溪南把钓竿。
赋秋胡子
作者：唐桂芳
朝代：明
体裁：古风

依依陌上桑，婉婉桑间妇。嫣然红罗襦，采桑湿香雾。相逢马上郎，停鞭偶回顾。重遗买一笑，脉脉此情露。谁知妇人身，托生胶漆固。本期骨肉亲，反被颜色误。忆当送郎初，徙倚门前树。箧笥满征裳，一一裁缯素。绣为双鸳鸯，犹惧观者妒。愿郎早归来，恨不与俱去。尘埃扑床帷，蟏蛸网窗户。惟有白发姑，未忍衷情诉。可怜不相识，春心挑中路。苍皇下马时，忽忽意未悟。洞房扫春蚕，一见应愧负。汝妾固可弃，汝亲宁弗慕。黄金无亏盈，白璧有点污。嫁夫恩义乖，何如江水赴。贞姿擅古今，朽骨忘朝暮。悠悠惩怆心，于焉发长喟。
赠叶璧山十八韵
作者：唐桂芳
朝代：明
体裁：古风

余生甫四龄，暴下如惊湍。阿翁迎医来，命在生死关。少小不复识，言之尚辛酸。弱子复四岁，如我病益艰。僵卧骨欲立，愦愤忘晨餐。叶君为调护，再补脾力完。稍稍杂啼笑，聪慧令人欢。不虞朝雨作，乃实衣裳单。须臾面漆黑，仓皇起忧端。多君投匕剂，神功使生还。曾闻古扁鹊，饮水见肺肝。察形与切脉，不俟思虑间。既具医国手，胡为爱微官。两年坐学宫，山深夜月寒。临岐何以赠，愧乏青琅玕。
赠李鍊师古体一首
作者：唐桂芳
朝代：明
体裁：古风

英英山上云，决决涧中水。云水无定踪，浮生安足恃。所以古达徒，束发弃妻子。洞门扫松华，丹灶鍊石髓。功成骑日月，道大等天地。宛陵识李君，文华烂如绮。抱琴坐晚凉，清音锵玉指。画虎拂轻绡，悲风生远树。古道嗟何如，薄俗良已矣。下乘淹骅骝，太仓饱鼯鼠。宁自守黄冠，切勿羡青紫。愧予蓬藿姿，失身在泥滓。何当受真诀，莫夜三叩齿。松根生茯苓，一杯荐芳芷。
赠潘卿用太白送韦八之西京韵
作者：唐桂芳
朝代：明
体裁：古风

别君春蚕生，见君秋雁去。几回拾海月，照见珊瑚树。平生经济心，投老不得遇。冉冉道途间，两鬓袭尘雾。
赠番阳沈晋可
作者：唐桂芳
朝代：明
体裁：古风

江南五月梅潦流，闭门吟作唤雨鸠。有客短襦泥没胫，破纱漏发寒飕飕。恍疑折角巾，又似白接䍦。何须惊骇陈梁市，便许笑倒襄阳儿。君言少小走四海，雷转空肠气不馁。遑遑逆旅无知音，每欲笺诗诉真宰。两年抱琴黄鹤楼，三年作赋鹦鹉洲。眼光艳艳银槃月，笔阵洒洒冰壶秋。夜来佩剑剑花吼，解后筠轩一携手。狂歌自喜小天地，历谭不觉飞星斗。解君头上巾，漉我瓮中春。牛马恁走江湖客，麒麟肯画山林人。
赠程仲宁
作者：唐桂芳
朝代：明
体裁：五言排律

莫究岐黄术，谁研草木经。厥生常夭札，此理竟沈冥。念汝身先达，逢人药最灵。龙蟠休父刻，蜃射相湖腥。秀毓文公里，光扬婺女星。抄方曾授祖，问礼已趋庭。橘井泉犹洌，杏林花更馨。弟兄双璧白，家世一毡青。卧病摧颓久，愁怀涕泗零。秋风色憔悴，晓日影娉婷。解脱诸魔若，能逃二竖形。未妨蓄芝术，政尔用参苓。妙手千金贵，高车驷马駉。鲲鹏将变化，早晚徙南溟。
赠陈养吾二首
作者：唐桂芳
朝代：明

吾观古人诗，瑰怪无不有。譬如尝谷粟，餍饫满腹口。千载锦袍仙，陈言付敝帚。自嫌隘九州，英气荡牛斗。往往说神仙，更嗜杯中酒。至今语铿锵，端的传不朽。每笑昧学徒，效颦益增丑。偶然识陈君，泰华吞八九。直写胸臆奇，五色谢丹黝。岂徒锻鍊工，未许造楼手。所以雄世夫，每向洪荒剖。顷刻数百篇，烂熳烟云走。谁能扣灵扃，定有神物守。嗟予晚闻道，与俗常不偶。昨题墨竹图，疾赏播僚友。呜呼视梦梦，讵敢辨稂莠。自归万山中，三日卧至酉。深惭下笔迟，营吻欲悲吼。君佩双蠙珠，光彩照穹厚。我穷不自振，蹭蹬成白叟。明朝别河梁，新水浸枯柳。文章固小技，作者无数人。寥寥宇宙内，古道日以湮。世祖树鸿业，冠盖何诜诜。鲁斋明正学，识见真儒醇。静修起岩穴，名誉服荐绅。呜呼大江南，虞老一角麟。而今未百年，中原生棘榛。不有大手笔，何由救沈沦。向来运甓翁，多士烦作新。犹思二羽门，一笑经几春。欲往抱贫病，骨瘦两脚皴。夜夜望文星，磊落光如银。
赠陈养吾二首·其一
作者：唐桂芳
朝代：明
体裁：古风

吾观古人诗，瑰怪无不有。譬如尝谷粟，餍饫满腹口。千载锦袍仙，陈言付敝帚。自嫌隘九州，英气荡牛斗。往往说神仙，更嗜杯中酒。至今语铿锵，端的传不朽。每笑昧学徒，效颦益增丑。偶然识陈君，泰华吞八九。直写胸臆奇，五色谢丹黝。岂徒锻鍊工，未许造楼手。所以雄世夫，每向洪荒剖。顷刻数百篇，烂熳烟云走。谁能扣灵扃，定有神物守。嗟予晚闻道，与俗常不偶。昨题墨竹图，疾赏播僚友。呜呼视梦梦，讵敢辨稂莠。自归万山中，三日卧至酉。深惭下笔迟，营吻欲悲吼。君佩双蠙珠，光彩照穹厚。我穷不自振，蹭蹬成白叟。明朝别河梁，新水浸枯柳。
赠陈养吾二首·其二
作者：唐桂芳
朝代：明
体裁：古风

文章固小技，作者无数人。寥寥宇宙内，古道日以湮。世祖树鸿业，冠盖何诜诜。鲁斋明正学，识见真儒醇。静修起岩穴，名誉服荐绅。呜呼大江南，虞老一角麟。而今未百年，中原生棘榛。不有大手笔，何由救沈沦。向来运甓翁，多士烦作新。犹思二羽门，一笑经几春。欲往抱贫病，骨瘦两脚皴。夜夜望文星，磊落光如银。
走笔戏赠张文鼎墨梅
作者：唐桂芳
朝代：明
体裁：古风

梅花不是人间白，画工休污琼粉色。淡墨疏疏浅著烟，一枝蘸出临溪月。张君好画本诗人，吟魂写影俱逼真。从此玉妃归不得，满纸占断罗浮云。
载效唐律二解兼寄弘甫夏君
作者：唐桂芳
朝代：明

莫笑儒官鸡肋微，精庐相对水云西。读书篷底春雨细，别酒楼头夜月低。鹦鹉醉时丹荔熟，鹧鸪啼处落花迷。白头故旧如相问，半纸新诗亦懒题。几回醉倚碧琅玕，满袖清风客未还。买砚忽辞朱子里，抱琴又入武夷山。茶收暖焙园丁喜，布割寒机村女閒。应想故园图画里，石榴花发小柴关。
载效唐律二解兼寄弘甫夏君·其一
作者：唐桂芳
朝代：明
体裁：七言律诗

莫笑儒官鸡肋微，精庐相对水云西。读书篷底春雨细，别酒楼头夜月低。鹦鹉醉时丹荔熟，鹧鸪啼处落花迷。白头故旧如相问，半纸新诗亦懒题。
载效唐律二解兼寄弘甫夏君·其二
作者：唐桂芳
朝代：明
体裁：七言律诗

几回醉倚碧琅玕，满袖清风客未还。买砚忽辞朱子里，抱琴又入武夷山。茶收暖焙园丁喜，布割寒机村女閒。应想故园图画里，石榴花发小柴关。
载赓游武夷韵
作者：唐桂芳
朝代：明

闽海人烟接岛夷，仙家元在画桥西。春风酒熟三姑市，夜雨茶香九曲溪。古洞设关閒铁锁，悬崖凿室上云梯。神呵鬼护龙蛇字，他日重来觅旧题。大隐屏前叠翠岑，断肠忽听白猿吟。读书炉畔残煨火，讲易堂中旧盍簪。隔水幽华红步障，穿松小鸟绿衣衿。王生不作谭玄想，谁识先天太极心。
载赓游武夷韵·其一
作者：唐桂芳
朝代：明
体裁：七言律诗

闽海人烟接岛夷，仙家元在画桥西。春风酒熟三姑市，夜雨茶香九曲溪。古洞设关閒铁锁，悬崖凿室上云梯。神呵鬼护龙蛇字，他日重来觅旧题。
载赓游武夷韵·其二
作者：唐桂芳
朝代：明
体裁：七言律诗

大隐屏前叠翠岑，断肠忽听白猿吟。读书炉畔残煨火，讲易堂中旧盍簪。隔水幽华红步障，穿松小鸟绿衣衿。王生不作谭玄想，谁识先天太极心。
过太湖
作者：唐桂芳
朝代：明

小舟如一叶，风顺亦悠哉。浪撼山疑动，云移树欲来。荐贤容有道，遗逸愧非才。莫惹怀乡恨，临风进一杯。向晚推篷望，群山隐约青。篙工排蚁势，野饭杂鱼腥。水阔疑无地，天低剩见星。吴音相尔汝，聊复慰飘零。
过太湖·其一
作者：唐桂芳
朝代：明
体裁：五言律诗

小舟如一叶，风顺亦悠哉。浪撼山疑动，云移树欲来。荐贤容有道，遗逸愧非才。莫惹怀乡恨，临风进一杯。
过太湖·其二
作者：唐桂芳
朝代：明
体裁：五言律诗

向晚推篷望，群山隐约青。篙工排蚁势，野饭杂鱼腥。水阔疑无地，天低剩见星。吴音相尔汝，聊复慰飘零。
过旌德县
作者：唐桂芳
朝代：明
体裁：五言律诗

路入旌川境，晴光泼眼明。攒峰浑欲语，幽草不知名。老屋僧留话，荒原人独耕。慇勤成晚宿，野饭石泉清。
过杨子江和王酒仙韵
作者：唐桂芳
朝代：明
体裁：五言律诗

平生称壮观，今夜共危船。海内无双士，江心第一泉。星离光尚湿，月转晕方圆。浩矣诗成癖，飘然意欲仙。
近辟一室扁曰琴书所或者病其湫隘不称隐者之居也率二儿各和陶诗
作者：唐桂芳
朝代：明

伊予拙生理，颇觉人事疏。驱驰干戈际，始构此室庐。时雨趁东作，既耕仍读书。投老不愿仕，何烦聘安车。儿童喜相报，翠色饶园蔬。虽无八珍味，美酒相与俱。百年戒知足，踰分非良图。所以谢荣辱，俛仰常晏如。
近辟一室扁曰琴书所或者病其湫隘不称隐者之居也率二儿各和陶诗·其一
作者：唐桂芳
朝代：明
体裁：古风

伊予拙生理，颇觉人事疏。驱驰干戈际，始构此室庐。时雨趁东作，既耕仍读书。投老不愿仕，何烦聘安车。
近辟一室扁曰琴书所或者病其湫隘不称隐者之居也率二儿各和陶诗·其二
作者：唐桂芳
朝代：明
体裁：古风

儿童喜相报，翠色饶园蔬。虽无八珍味，美酒相与俱。百年戒知足，踰分非良图。所以谢荣辱，俛仰常晏如。
近闻叔器学正迁善府掾俱有海北乔迁喜而不寐为赋长短句二十一韵
作者：唐桂芳
朝代：明
体裁：古风

姚君作诗似建水，朱君饮酒如淋灰。自我得二士，壮气倾九垓。凤窠丹穴岂凡鸟，马育月窟真龙媒。叔也读书渔梁上，闭门不出旁人猜。阑干醉拍山月影，呼我剩酌黄金罍。三年校官留钱塘，倏见杰阁飞崔嵬。去年又调池阳游，绕屋芙蕖秋水开。米圆如珠鲙如玉，槐阴立马荒苍苔。迁也亦复可怜人，遑遑奔走于尘埃。作赋直过鹦鹉洲，抱琴又登凤凰台。舍儒就吏营斗禄，慈亲鹤发将毰毸。有时拔剑顿足舞，仰天大笑何诙谐。当今天网下罩士，喜闻霜台重荐才。官河五月鼓声集，剡剡黄旗插高桅。广南雨洗息歊瘴，海康云霁收狂雷。政须诗书佐元帅，不用矛槊歼渠魁。金刀賨布岩洞俗，椎髻黑齿猺蛮孩。同里已盟胶漆久，同道又联雁鹜来。审知公馀了无事，槟榔茶熟椰子杯。蹇予布衣谁比数，长大渐茁须满腮。岭头傥遇南来使，一枝为寄先春梅。
述怀
作者：唐桂芳
朝代：明

耕凿吾逃世，文章谁荐贤。艰难添白发，留滞隔青天。雨暖花迷蝶，溪清柳贯鲜。闽南米价贱，满拟放江船。浙右方虞盗，朝端正渴贤。鼓金声震地，旌节影连天。战北多人醢，时危乏海鲜。将军闻号令，警急要戈船。
述怀·其一
作者：唐桂芳
朝代：明
体裁：五言律诗

耕凿吾逃世，文章谁荐贤。艰难添白发，留滞隔青天。雨暖花迷蝶，溪清柳贯鲜。闽南米价贱，满拟放江船。
述怀·其二
作者：唐桂芳
朝代：明
体裁：五言律诗

浙右方虞盗，朝端正渴贤。鼓金声震地，旌节影连天。战北多人醢，时危乏海鲜。将军闻号令，警急要戈船。
追赋鲍元茂南墅
作者：唐桂芳
朝代：明

南州尽烽火，南墅尚亭台。野水随田合，山云碍石开。乾坤双转毂，岁月一深杯。俛仰浑如昨，无由化鹤来。园林欣有主，文字见诸孙。南斗低窥座，西山直入门。卜邻期岁晚，屏迹远人喧。安得扶藜杖，看云坐石垣。
追赋鲍元茂南墅·其一
作者：唐桂芳
朝代：明
体裁：五言律诗

南州尽烽火，南墅尚亭台。野水随田合，山云碍石开。乾坤双转毂，岁月一深杯。俛仰浑如昨，无由化鹤来。
追赋鲍元茂南墅·其二
作者：唐桂芳
朝代：明
体裁：五言律诗

园林欣有主，文字见诸孙。南斗低窥座，西山直入门。卜邻期岁晚，屏迹远人喧。安得扶藜杖，看云坐石垣。
送从子之江西
作者：唐桂芳
朝代：明

放棹三江口，辞家五岭东。残年千里别，何日一尊同。出处心须小，文章气尚雄。白头慈母在，行色莫匆匆。犹忆儿童日，摊书尔独能。翻怜双白鬓，空负一青灯。对酒他乡客，将诗何处僧。别离今老大，风雨暗溪藤。汝壮身须远，吾衰意转迷。一门半生死，诸侄又东西。孺子亭前坐，滕王阁上题。大江波浩荡，庐阜与天齐。
送从子之江西·其一
作者：唐桂芳
朝代：明
体裁：五言律诗

放棹三江口，辞家五岭东。残年千里别，何日一尊同。出处心须小，文章气尚雄。白头慈母在，行色莫匆匆。
送从子之江西·其三
作者：唐桂芳
朝代：明
体裁：五言律诗

汝壮身须远，吾衰意转迷。一门半生死，诸侄又东西。孺子亭前坐，滕王阁上题。大江波浩荡，庐阜与天齐。
送从子之江西·其二
作者：唐桂芳
朝代：明
体裁：五言律诗

犹忆儿童日，摊书尔独能。翻怜双白鬓，空负一青灯。对酒他乡客，将诗何处僧。别离今老大，风雨暗溪藤。
送伯刚归星源兼简吴用宾洪明善
作者：唐桂芳
朝代：明
体裁：七言律诗

王化当今自南北，人才平世恁东西。飞扬士卒辕门卫，号令将军虎帐栖。道路传书新羽檄，家乡华屋旧榱题。幕中二妙如相问，莫说雄谈可下齐。
送懒云真士归龙虎山兼寄观海内史
作者：唐桂芳
朝代：明

曾闻龙虎神仙宅，合作江南第一山。已解玄关参奥妙，更求师法砭愚顽。抄方每跨青牛出，卖药时随白鹿还。想得故园重九近，西风满把菊花斑。半年不饮渴生吻，几日无诗愁满胸。客里都忘广信路，梦中如听贵溪钟。仙机有女和云织，野碓无人带雨舂。从此别离千里外，将书何处觅行踪。
送懒云真士归龙虎山兼寄观海内史·其一
作者：唐桂芳
朝代：明
体裁：七言律诗

曾闻龙虎神仙宅，合作江南第一山。已解玄关参奥妙，更求师法砭愚顽。抄方每跨青牛出，卖药时随白鹿还。想得故园重九近，西风满把菊花斑。
送懒云真士归龙虎山兼寄观海内史·其二
作者：唐桂芳
朝代：明
体裁：七言律诗

半年不饮渴生吻，几日无诗愁满胸。客里都忘广信路，梦中如听贵溪钟。仙机有女和云织，野碓无人带雨舂。从此别离千里外，将书何处觅行踪。
送族侄李士宜归严田二解
作者：唐桂芳
朝代：明

栽松结茆屋，屋小客频来。白发愁边改，黄花乱后开。江山双破屐，宇宙一深杯。偶读思亭记，令人泪满腮。老去思乡里，何时拜墓田。山深云气走，水落石头圆。异世惭先德，同宗觉汝贤。好将苏氏谱，一一向人传。
送族侄李士宜归严田二解·其一
作者：唐桂芳
朝代：明
体裁：五言律诗

栽松结茆屋，屋小客频来。白发愁边改，黄花乱后开。江山双破屐，宇宙一深杯。偶读思亭记，令人泪满腮。
送族侄李士宜归严田二解·其二
作者：唐桂芳
朝代：明
体裁：五言律诗

老去思乡里，何时拜墓田。山深云气走，水落石头圆。异世惭先德，同宗觉汝贤。好将苏氏谱，一一向人传。
送权伯文刘仲脩二公赴金陵
作者：唐桂芳
朝代：明

垂杨不管人攀折，日日河边别恨倾。马上云移纨扇影，楼头风约玉箫声。洛阳雅负经纶志，番水终归雉堞城。况复官联旧青琐，五更月白御街行。今年未听黄梅雨，水落桥头一丈深。每赖诸公相慰藉，忍遗一老恣沈吟。神光易动丰城剑，古调难追绿绮琴。剩欲东门图醉别，近来官酒贵如金。
送权伯文刘仲脩二公赴金陵·其一
作者：唐桂芳
朝代：明
体裁：七言律诗

垂杨不管人攀折，日日河边别恨倾。马上云移纨扇影，楼头风约玉箫声。洛阳雅负经纶志，番水终归雉堞城。况复官联旧青琐，五更月白御街行。
送权伯文刘仲脩二公赴金陵·其二
作者：唐桂芳
朝代：明
体裁：七言律诗

今年未听黄梅雨，水落桥头一丈深。每赖诸公相慰藉，忍遗一老恣沈吟。神光易动丰城剑，古调难追绿绮琴。剩欲东门图醉别，近来官酒贵如金。
送权生丙童游金陵
作者：唐桂芳
朝代：明

槐堂承相里，今日汝来游。莫怪传经懒，翻怜老病休。潮生声入夜，雁落影横秋。傥有东归使，音书肯寄不。汝叔相知晚，俄逢练水滨。笔锋云作使，谈麈玉为人。北阙声华远，东曹事业新。老生甘瓠落，多病鬓如银。
送权生丙童游金陵·其一
作者：唐桂芳
朝代：明
体裁：五言律诗

槐堂承相里，今日汝来游。莫怪传经懒，翻怜老病休。潮生声入夜，雁落影横秋。傥有东归使，音书肯寄不。
送权生丙童游金陵·其二
作者：唐桂芳
朝代：明
体裁：五言律诗

汝叔相知晚，俄逢练水滨。笔锋云作使，谈麈玉为人。北阙声华远，东曹事业新。老生甘瓠落，多病鬓如银。
送李巨源幕宾二十五韵
作者：唐桂芳
朝代：明

仰啸天地间，长才不易得。吾儒坐贫病，把笔耕六籍。举动见迂阔，安能任繁剧。莲幕识李公，如射已破的。奇胸浸冰雪，威令轰霹雳。当时雁鹜儿，凛凛欲夺魄。世道久不古，众女嫉正色。咄彼妖蟆精，馋蠹天上月。吴刚斫老树，依然取澄彻。至今郡治间，棠阴偏爱惜。借问新安侬，如何苦相忆。闾阎万山底，土贫力耕织。苛政常叫嚣，枯鱼釜中泣。三年息胥徒，荒村野寥阒。狺狺山犬吠，？门少踪迹。乐育蔼黉宫，礼貌进逢掖。贱子乏世姿，斧斤赦樗栎。鬷蔑偶一言，箭锋喜相直。绳床纳晚飔，竹下茶烟湿。公胡不少留，六月行路热。苍茫西江上，荷花水晶域。曾闻鸿雁行，一一马眉白。鸡酒聚比邻，灯火勤趣席。会逢西风便，大鹏簸羽翼。别离畏知音，碌碌门下客。
送李巨源幕宾二十五韵
作者：唐桂芳
朝代：明
体裁：古风

仰啸天地间，长才不易得。吾儒坐贫病，把笔耕六籍。举动见迂阔，安能任繁剧。莲幕识李公，如射已破的。奇胸浸冰雪，威令轰霹雳。当时雁鹜儿，凛凛欲夺魄。世道久不古，众女嫉正色。咄彼妖蟆精，馋蠹天上月。吴刚斫老树，依然取澄彻。至今郡治间，棠阴偏爱惜。借问新安侬，如何苦相忆。闾阎万山底，土贫力耕织。苛政常叫嚣，枯鱼釜中泣。三年息胥徒，荒村野寥阒。狺狺山犬吠，�门少踪迹。乐育蔼黉宫，礼貌进逢掖。贱子乏世姿，斧斤赦樗栎。鬷蔑偶一言，箭锋喜相直。绳床纳晚飔，竹下茶烟湿。公胡不少留，六月行路热。苍茫西江上，荷花水晶域。曾闻鸿雁行，一一马眉白。鸡酒聚比邻，灯火勤趣席。会逢西风便，大鹏簸羽翼。别离畏知音，碌碌门下客。
送杨曾之浙东
作者：唐桂芳
朝代：明

佳丽金陵地，萧然尔独居。门无私客谒，座有谏官书。清切登台久，光华入幕初。浙东劳远役，民瘼问何如。自喜江湖上，相交气槩中。名郎新奉檄，尔父旧乘骢。驿馆三秋雨，官船万里风。定知重见日，烂醉菊花丛。
送杨曾之浙东·其一
作者：唐桂芳
朝代：明
体裁：五言律诗

佳丽金陵地，萧然尔独居。门无私客谒，座有谏官书。清切登台久，光华入幕初。浙东劳远役，民瘼问何如。
送杨曾之浙东·其二
作者：唐桂芳
朝代：明
体裁：五言律诗

自喜江湖上，相交气槩中。名郎新奉檄，尔父旧乘骢。驿馆三秋雨，官船万里风。定知重见日，烂醉菊花丛。
送欧阳舍人
作者：唐桂芳
朝代：明
体裁：七言律诗

籍籍贤侯继世勋，眼看稚子更能文。读书溪上一篷雨，对酒山中满屋云。莺语垂杨知唤友，马嘶芳草怅离群。明宵竹所谈棋处，敲落灯花转忆君。
送汤君济赴广西宪幕
作者：唐桂芳
朝代：明
体裁：七言律诗

汤生浩气揭晴霓，白马雕鞍新凿啼。试吏早从公府辟，徵书亲自臬侯题。江天露洗星辰湿，海岛风清瘴雨低。肃若纪纲多暇日，满庭榕露鹧鸪啼。
送汤君济赴广西宪幕
作者：唐桂芳
朝代：明

汤郎意气浩如霓，白马雕鞍新凿蹄。试吏早从公府荐，徵书亲自荐官题。江天露洗星辰湿，海岛风生瘴雨低。闻道纪纲多暇日，满庭榕叶鹧鸪啼。皓月如银老桂秋，明朝催动孝廉舟。江山迢递三千里，广海东西四十州。荔子输官供酒盏，槟榔留客当荼瓯。清心莫饮贪泉窟，霜压黄茅瘴已收。
送汤君济赴广西宪幕·其一
作者：唐桂芳
朝代：明
体裁：七言律诗

汤郎意气浩如霓，白马雕鞍新凿蹄。试吏早从公府荐，徵书亲自荐官题。江天露洗星辰湿，海岛风生瘴雨低。闻道纪纲多暇日，满庭榕叶鹧鸪啼。
送汤君济赴广西宪幕·其二
作者：唐桂芳
朝代：明
体裁：七言律诗

皓月如银老桂秋，明朝催动孝廉舟。江山迢递三千里，广海东西四十州。荔子输官供酒盏，槟榔留客当荼瓯。清心莫饮贪泉窟，霜压黄茅瘴已收。
送汤生执中
作者：唐桂芳
朝代：明
体裁：古风

薄暮云已收，微寒雨还作。居人念暌离，戚戚意不乐。何时竹屋眠，共看灯华落。
送汪生彦通之广信
作者：唐桂芳
朝代：明
体裁：七言律诗

传心已得曾参学，荐口翻惭鲍叔知。剩说松厅名誉早，也趋莲幕簿书期。凤凰台上朝携酒，龙虎山中夜赋诗。指日闽南应过我，几家烟雨荔枝垂。
送王伯恂兼寄南院诸御史
作者：唐桂芳
朝代：明
体裁：七言律诗

倦予已理登山屐，送子今撑上濑船。六月官冰偏止渴，去年腊酒不论钱。且从句曲寻茅固，好向金陵觅谪仙。二十四人骢马使，岂无一纸荐章传。
送程嘉贞宪佥
作者：唐桂芳
朝代：明
体裁：古风

单居雨成滞，我方倦跻攀。胡为有远别，送客溪南湾。云水暗易夕，野花澹长閒。岂不乐樽酒，重此忧世难。迢迢客路远，轧轧轺车还。山禽若无赖，向人且绵蛮。
送程寿卿奉差之湖南帅府
作者：唐桂芳
朝代：明
体裁：七言律诗

几年江左长相别，今日湖南又远征。裘马郎君曾试吏，诗书元帅不论兵。雨馀衡岳朝云合，帆落洞庭秋水生。闻道黎民逢治世，竹枝歌好月三更。
送罗季端学录二首
作者：唐桂芳
朝代：明

学舍如舟拥半毡，每从谈笑共蝉联。床头酒熟陶元亮，驴背诗成孟浩然。烟抺松根山列画，雨添沙觜水鸣弦。归来兄弟俱无恙，不用看云白日眠。莫遣吴霜侵二毛，官资迟见著青袍。祠成徽国名垂远，诗到宣城格愈高。月转野花香寂寂，雨笼溪树响骚骚。扁舟明日南陵道，玉尺鱼肥水半篙。
送罗季端学录二首·其一
作者：唐桂芳
朝代：明
体裁：七言律诗

学舍如舟拥半毡，每从谈笑共蝉联。床头酒熟陶元亮，驴背诗成孟浩然。烟抺松根山列画，雨添沙觜水鸣弦。归来兄弟俱无恙，不用看云白日眠。
送罗季端学录二首·其二
作者：唐桂芳
朝代：明
体裁：七言律诗

莫遣吴霜侵二毛，官资迟见著青袍。祠成徽国名垂远，诗到宣城格愈高。月转野花香寂寂，雨笼溪树响骚骚。扁舟明日南陵道，玉尺鱼肥水半篙。
送胡右文
作者：唐桂芳
朝代：明
体裁：七言律诗

乾坤清气与谁分，江浙今称胡右文。秋色三分闽海路，诗情一半越山云。无钱爱把青荷叶，有兴閒书白练裙。若见大苏烦问讯，君家兄弟总超群。
送赵按察使
作者：唐桂芳
朝代：明
体裁：五言律诗

人才产吴楚，吏术见萧曹。肯厌驱驰倦，应誇赞画劳。秋霜飞健笔，夜雨湿征袍。回首金陵道，春光醉碧桃。
送赵按察使
作者：唐桂芳
朝代：明
体裁：古风

光芒使星动，客赋金陵行。老马解离别，迎风忽悲鸣。刀笔擅高识，霜台著芳名。昔来阳鸟集，今归春蚕生。折此河上柳，因之感多情。
送邹山长
作者：唐桂芳
朝代：明
体裁：古风

精庐嘉树合，忻忻众鸟鸣。相过岂不好，胡为千里行。三年振文铎，遗经寘满籯。婉婉媚学子，隔竹闻书声。扫花散幽策，坐石移残枰。诗成似白云，亭亭峰峦生。昔视秋蛾飞，今送春鸿征。归来怜儿女，欢笑彩衣迎。父老三四人，倾壶浊复清。逍遥樵溪上，于焉澹无营。
送郑士恒往江西
作者：唐桂芳
朝代：明
体裁：七言律诗

洪都昔号殿西土，画省新开列上台。郑老每从工部饮，乌公何待石生媒。断云将雨侵书幌，明月随风落酒杯。山獠洞庭皆入贡，海船日日候潮来。
送郭彦辰如杭归省兼寄陆菊逸
作者：唐桂芳
朝代：明
体裁：七言律诗

白头亲老初为吏，青眼谁能定荐贤。浦口月明天似水，湖边云起屋如船。每逢李白酒必醉，此去陈蕃榻又悬。万一故人相问讯，南山射虎过年年。
送陈进善偕赵宪郎之浙西
作者：唐桂芳
朝代：明
体裁：七言律诗

声名久属赵清献，家世咸推陈太丘。千里江山辞建业，一帆风雨到杭州。藕花白白湖边寺，杨柳青青郭外楼。幕府若逢相识问，几年閒却钓鱼舟。
送魏君祥
作者：唐桂芳
朝代：明
体裁：古风

日日出东城，折尽春风柳。柳条青如蓝，我发秃于帚。重念龚黄流，相看岁已久。美玉耻雕镌，灵犀谢尘垢。听彼闾阎民，吃吃说贤守。官清印封苔，童瘦衣露肘。退食何迟迟，吏胥缚卯酉。情知无鱼悬，空槃杂齑韭。世人宠辱惊，骇汗恁奔走。寸心难动摇，处事辄可否。紫阳华构成，功业岂云朽。幸赖金石文，光芒荡牛斗。惭非客坡门，舟送大江口。江深吼巨涛，掣鲸以献酒。回首万山中，甘作逃名叟。
遣怀
作者：唐桂芳
朝代：明

十年奔走厌羁栖，书剑无成恨转迷。独立晚风家万里，隔江烟树是淮西。繁昌县前白杨树，随处柴门逐水开。可是夜深风露冷，流萤一个度江来。今宵壮观驾扁舟，两岸芦风淡欲秋。谁把琼箫惊客梦，始知五月在池州。自爱山居玩化机，雨馀随处觉春归。满庭花气薰人醉，一个游蜂抱絮飞。
遣怀·其一
作者：唐桂芳
朝代：明
体裁：七言绝句

十年奔走厌羁栖，书剑无成恨转迷。独立晚风家万里，隔江烟树是淮西。
遣怀·其三
作者：唐桂芳
朝代：明
体裁：七言绝句

今宵壮观驾扁舟，两岸芦风淡欲秋。谁把琼箫惊客梦，始知五月在池州。
遣怀·其二
作者：唐桂芳
朝代：明
体裁：七言绝句

繁昌县前白杨树，随处柴门逐水开。可是夜深风露冷，流萤一个度江来。
遣怀·其四
作者：唐桂芳
朝代：明
体裁：七言绝句

自爱山居玩化机，雨馀随处觉春归。满庭花气薰人醉，一个游蜂抱絮飞。
鄱阳湖阻风
作者：唐桂芳
朝代：明

杜甫夔州坡广海，南行壮观亦如之。江神不借秋风便，要赋庐山一段奇。气豪不受羁栖厄，十日舂撞溯大江。蟹熟酒香随意饮，卧听风雨打篷窗。
鄱阳湖阻风·其一
作者：唐桂芳
朝代：明
体裁：七言绝句

杜甫夔州坡广海，南行壮观亦如之。江神不借秋风便，要赋庐山一段奇。
鄱阳湖阻风·其二
作者：唐桂芳
朝代：明
体裁：七言绝句

气豪不受羁栖厄，十日舂撞溯大江。蟹熟酒香随意饮，卧听风雨打篷窗。
长句十六韵奉寄权都事
作者：唐桂芳
朝代：明
体裁：七言排律

潦倒年踰五十三，树犹如此我何堪。羞将出处传书简，祗把须眉照石潭。天上有花徒妄想，床头无酒肯沈酣。荷衣野制绲为带，竹粉儒冠铁作簪。自分病怀常琐琐，忍听蛮语久諵諵。异端梵典非瞠后，吾道诗书是指南。此日老夫谁比数，向来多士饱曾参。每添亡国千行泪，敢念慈亲三寸甘。散朗沗同嵇绍面，清狂未许阿戎谈。綵云笔下朝题凤，白苧歌前夜扫蚕。丞相远闻劳仄席，郎官何事若停骖。手麾敌垒喧翻鼓，威镇长江气吐镡。马齧短莎风骀荡，莺啼细柳雨䰐鬖。春生野艇新尝荻，水足圩田好种蚶。俊伟声名那可并，清高文字未宜探。白头晚节无馀事，只愿兴修礼晦庵。
长句寄洪明善
作者：唐桂芳
朝代：明
体裁：古风

鄙夫明年五十四，洪君今年五十二。我已白发君酡颜，流落江湖两兄弟。当时好侠来姑苏，千金不惜酒满壶。美人窈窕娇欲滴，画舫如屋红芙蕖。后来再游叹萧瑟，虎丘空吊吴王石。君试黄堂吏隐仙，我作吴庠倦归客。呜呼契阔经几秋，乱离未暇为家谋。杜陵亦生天宝后，新诗句句干戈愁。朱老相见曾垂问，万侯相别更惠讯。书中密密千万言，剩说生儿愈神骏。二弟馆劵能养亲，季也侍旁孝友真。一门安隐君食禄，况为幕府清风宾。汪公文武雅好士，星斗声名宇宙气。守卫乡邦十万家，一一遗氓知姓字。我今蹭蹬将奈何，门前春草落花多。凌烟阁中好彘肉，分甘大醉当高歌。
闻仁泽病手诗以代问
作者：唐桂芳
朝代：明

天公爱子凌云气，故使从旁袖手观。好待持螯居泽国，未妨遮日上长安。始知吾道屈信易，谁信时情反覆难。澼絖千金有良药，相逢莫放酒杯乾。如君自负经纶手，休戚从来付大观。每恨有时怜契阔，却教无使报平安。风流莫惜韝鹰俊，强健何惭举鼎难。想得画屏围宴坐，一林新笋落花乾。
闻仁泽病手诗以代问·其一
作者：唐桂芳
朝代：明
体裁：七言律诗

天公爱子凌云气，故使从旁袖手观。好待持螯居泽国，未妨遮日上长安。始知吾道屈信易，谁信时情反覆难。澼絖千金有良药，相逢莫放酒杯乾。
闻仁泽病手诗以代问·其二
作者：唐桂芳
朝代：明
体裁：七言律诗

如君自负经纶手，休戚从来付大观。每恨有时怜契阔，却教无使报平安。风流莫惜韝鹰俊，强健何惭举鼎难。想得画屏围宴坐，一林新笋落花乾。
闻吴维新写正览已毕作诗迎之
作者：唐桂芳
朝代：明
体裁：五言排律

吴郎久不见，怅望隔江村。辛苦头将白，编摩眼易昏。蕉心含雨润，柿叶缬霜繁。智永瞠诸后，羲之本一门。未应梁上得，偏向枕中存。点磔临池黑，戈波漏屋痕。萦萦蛛结网，袅袅茧缫盆。白练书裙好，黄麻草诏尊。首濡无醉魄，笔谏有忠魂。安得三千幅，烦君恣意翻。
闻雪中仲修诸公谒国良大尹时余有海宁之役不偕兹会明日彦冲下访始知其故再用奉仲修西字韵以发一笑
作者：唐桂芳
朝代：明

雪兆丰年酒价低，也应乘兴过桥西。风抛乱絮迷行迹，鸟择危梢认故栖。扑面营营供客赏，穿窗故故索人题。天妃果是栽花手，开遍园林顷刻齐。老来合眼梦乡里，百尺浮图傍水西。宇宙何时无战伐，江湖到处有羁栖。不嫌麋鹿添深迹，祗恐芭蕉失旧题。皓首归欤理荒秽，一畦春韭斩新齐。
闻雪中仲修诸公谒国良大尹时余有海宁之役不偕兹会明日彦冲下访始知其故再用奉仲修西字韵以发一笑·其一
作者：唐桂芳
朝代：明
体裁：七言律诗

雪兆丰年酒价低，也应乘兴过桥西。风抛乱絮迷行迹，鸟择危梢认故栖。扑面营营供客赏，穿窗故故索人题。天妃果是栽花手，开遍园林顷刻齐。
闻雪中仲修诸公谒国良大尹时余有海宁之役不偕兹会明日彦冲下访始知其故再用奉仲修西字韵以发一笑·其二
作者：唐桂芳
朝代：明
体裁：七言律诗

老来合眼梦乡里，百尺浮图傍水西。宇宙何时无战伐，江湖到处有羁栖。不嫌麋鹿添深迹，祗恐芭蕉失旧题。皓首归欤理荒秽，一畦春韭斩新齐。
除夕
作者：唐桂芳
朝代：明
体裁：五言律诗

肯为横青眼，空嗟出白髭。时光浑似旧，世态竟如斯。继述惭先志，携持念小儿。岭梅消息早，开到向南枝。
除夕谢鲍尚褧遣贶
作者：唐桂芳
朝代：明

人事匆匆度，流年亹亹增。江山双蜡屐，天地一书灯。身老甘贫贱，居閒谢爱憎。犹烦故人意，馈酳愧无能。凤阙人才少，鸡林道价增。自怜徒刻楮，谁肯为传灯。白鹤无心梦，青蝇有赋憎。平生二三子，羡尔属多能。
除夕谢鲍尚褧遣贶·其一
作者：唐桂芳
朝代：明
体裁：五言律诗

人事匆匆度，流年亹亹增。江山双蜡屐，天地一书灯。身老甘贫贱，居閒谢爱憎。犹烦故人意，馈酳愧无能。
除夕谢鲍尚褧遣贶·其二
作者：唐桂芳
朝代：明
体裁：五言律诗

凤阙人才少，鸡林道价增。自怜徒刻楮，谁肯为传灯。白鹤无心梦，青蝇有赋憎。平生二三子，羡尔属多能。
雨中有怀王达善胡子嘉舒仲㶷赵伯庸暨张观海杨玄同二高士
作者：唐桂芳
朝代：明

相逢何草草，相别太匆匆。世路东西异，羁怀彼此同。才推三语掾，字学九成宫。今夜钟山雨，还听静打篷。客路经千里，穿山势万层。年华吾潦倒，才俊尔鶱腾。泥滑妨行李，云深问老僧。荒村犹未到，细雨湿孤灯。二子才华俊，郎君意气多。相期青史传，休赋紫芝歌。野鹤翔云汉，山猿啸薜萝。物情多自得，吾道转蹉跎。每忆黄冠侣，相逢白下时。竹床丸宿药，松屿拾残棋。客路从浇俗，仙家悟化期。今年授衣节，摇荡菊花枝。
雨中有怀王达善胡子嘉舒仲㶷赵伯庸暨张观海杨玄同二高士·其一
作者：唐桂芳
朝代：明
体裁：五言律诗

相逢何草草，相别太匆匆。世路东西异，羁怀彼此同。才推三语掾，字学九成宫。今夜钟山雨，还听静打篷。
雨中有怀王达善胡子嘉舒仲㶷赵伯庸暨张观海杨玄同二高士·其三
作者：唐桂芳
朝代：明
体裁：五言律诗

二子才华俊，郎君意气多。相期青史传，休赋紫芝歌。野鹤翔云汉，山猿啸薜萝。物情多自得，吾道转蹉跎。
雨中有怀王达善胡子嘉舒仲㶷赵伯庸暨张观海杨玄同二高士·其二
作者：唐桂芳
朝代：明
体裁：五言律诗

客路经千里，穿山势万层。年华吾潦倒，才俊尔鶱腾。泥滑妨行李，云深问老僧。荒村犹未到，细雨湿孤灯。
雨中有怀王达善胡子嘉舒仲㶷赵伯庸暨张观海杨玄同二高士·其四
作者：唐桂芳
朝代：明
体裁：五言律诗

每忆黄冠侣，相逢白下时。竹床丸宿药，松屿拾残棋。客路从浇俗，仙家悟化期。今年授衣节，摇荡菊花枝。
雨中胡思立下顾知受学于安道洪公因有所感
作者：唐桂芳
朝代：明
体裁：七言律诗

寂寂衡门久不开，何嫌屐齿破苍苔。谈诗未觉古风远，逢客真成今雨来。帘捲飞花閒昼永，窗空啼鸟诉春回。绝怜放棹无安道，雪满溪山近钓台。
题云山楼诗
作者：唐桂芳
朝代：明
体裁：古风

将军构高楼，赑屃向溪口。好山千万重，浩浩白云走。朝云护檐阿，暮云宿窗牖。云去山独存，颜色青而黝。老校插弓刀，危立缚夘酉。过客肃容仪，目逆为之久。岂无书生狂，弃繻竟不取。紫髯真将军，武帐映疏柳。时时上楼头，文气荡南斗。平生陈三洲，翰墨不停手。为君记云山，声价等欧九。而我强题诗，两鬓秃于帚。何时许相从，邻家夜赊酒。鲤鱼活欲飞，前滩收敝笱。
题刘子静丛芳堂诗卷后
作者：唐桂芳
朝代：明
体裁：七言律诗

尔祖榱题旧匾存，遗芳百世在贤孙。心传信有芝兰种，手植都无荆棘根。九夏风生泉满洞，三更月转石为门。买舟欲觅青田县，鸡犬人家第几村。
题吕德昭鸡肋集
作者：唐桂芳
朝代：明
体裁：古风

小年学诗双髻丫，每嗜险语同刘叉。迩来懒惰谢铲削，尚觉胸次饶槎枒。吕郎本是后来秀，笔势老树悬秋蛇。时时相过窥底里，曹丕奚翅十倍加。偶然远贶鸡肋集，灯前摩挲眼缬花。织纺青红费机巧，裁剪缜密无奇邪。又如赤子控生马，不使蹄啮驾鼓车。我尝击节一再读，谁谓诘屈犹聱牙。吕郎落托颇差异，举俗媱耳喧琵琶。似闻谱系出左史，螭头曾立书黄麻。残膏剩馥九里润，宜许文字专渠家。明朝驱驰向翘馆，山中酒热酸梨楂。团团岩桂月更好，点缀金粟开奇葩。傥逢故人诘新作，扬雄老矣传侯芭。
题唐马图
作者：唐桂芳
朝代：明
体裁：七言绝句

奋迅骄骢不受羁，四蹄躞蹀势如飞。浴川蹙浪寻常事，也待奚官汲水归。
题姚雪谷墨竹
作者：唐桂芳
朝代：明

道人胸次著琅玕，破墨淋漓作雨寒。万丈晓风吹欲暮，误疑翠佩响珊珊。每忆东坡道上归，女奴执烛立多时。毫端欲写无穷态，得似清风一两枝。肯虑人间寒暑侵，风霜饱受碧沈沈。仙家描得枯梢影，曾听鸾凰月下吟。江南四月见新梢，嫩箨初抛粉未消。却要薰风相爱护，直教个个拂云霄。
题姚雪谷墨竹·其一
作者：唐桂芳
朝代：明
体裁：七言绝句

道人胸次著琅玕，破墨淋漓作雨寒。万丈晓风吹欲暮，误疑翠佩响珊珊。
题姚雪谷墨竹·其三
作者：唐桂芳
朝代：明
体裁：七言绝句

肯虑人间寒暑侵，风霜饱受碧沈沈。仙家描得枯梢影，曾听鸾凰月下吟。
题姚雪谷墨竹·其二
作者：唐桂芳
朝代：明
体裁：七言绝句

每忆东坡道上归，女奴执烛立多时。毫端欲写无穷态，得似清风一两枝。
题姚雪谷墨竹·其四
作者：唐桂芳
朝代：明
体裁：七言绝句

江南四月见新梢，嫩箨初抛粉未消。却要薰风相爱护，直教个个拂云霄。
题姚雪谷梅图
作者：唐桂芳
朝代：明
体裁：七言绝句

天荒地老春长在，斗落参横夜未央。每忆臞仙姚雪谷，毫端自有返魂香。
题张仲贤赠言卷轴
作者：唐桂芳
朝代：明
体裁：古风

彼美张令尹，侨居向澄塘。群氓怀遗爱，蔼然如桐乡。昨朝事寻访，暑退窗户凉。子母立两骑，蹄凿青瞳方。禁酒颇刚制，杂以瓜叶香。探囊倒奇作，似睹星月光。下言筑陂阁，上言建男庠。麻麦既幪幪，礼义尤洋洋。吾观斯人志，豁达未易量。念彼孰义塾，峨冠讲虞唐。我老时所弃，采兰祗自伤。缥缈黄山云，云出雨八荒。明堂要梁栋，矫首无相忘。
题彭正卿竹溪吟卷
作者：唐桂芳
朝代：明
体裁：七言律诗

何妨结屋清溪上，领取琅玕万个风。淇澳有诗生笔底，渭川佳境在胸中。月明沙净摇疏影，雨过波深长旧丛。借问箨龙今几尺，会逢雷震啸长空。
题徐县丞善政后
作者：唐桂芳
朝代：明
体裁：古风

我来休阳才数日，呶呶都颂徐侯德。我问侯也果何如，龙凤三年已在职。是时丞相恢复初，生民疮痍地荆棘。侯也日夜费爬梳，解鞍憩马对山色。公馀缝掖坐高堂，满纸吟诗写胸臆。汗牛充栋书五车，平生正赖稽古力。谁怜群吏雁鹜行，不敢面谩敢贪墨。昨朝大府砦城壕，意欲森罗固区域。侯也布令咸争趋，浮筏源源江水塞。吾歙胡丞亦联勋，杜门饥饿常乏食。每抗上官陈是非，旁观凛凛为忧尽。况侯本是同淮人，清白一心未易得。权公文章天下奇，藻鉴妍媸誇正直。何由善政传无穷，竹帛易糜石不泐。清朝傥遇使观风，显而用之众所式。
题方起莘五马图
作者：唐桂芳
朝代：明
体裁：古风

徐君平生爱马癖，往往画手号无敌。百年物化形影存，流落生绡总陈迹。今看五马各异色，两疋骊黄一疋白。一疋翠刷云满身，一疋奔虹汗流血。奚官亦复可怜人，笑挑青丝事羁靮。就中谁解骁腾姿，背立如龙俄八尺。不踶不啮有馀閒，回视神光恍相射。得非念同皂枥悲，御者非人常乏食。低头帖耳或内伤，十二闲中推第一。而今蹭蹬老可欺，空伴驽骀无赏识。呜呼不幸世运遭艰虞，岂比唐朝太平日。牵来锦绣动成群，玉鞍未卸黄金勒。丹墀昼静柳阴移，一点华飞堕香雪。毛仲也是厮养儿，厮养儿，嫁女传宣出宫掖。宫掖惯听鼓节声，教舞衔杯增戏剧。酒狂大叫问梅花，化作龚黄二千石。
题李荣卿潇湘八景图
作者：唐桂芳
朝代：明
体裁：古风

老夫酷爱山水奇，十年闭户添白髭。李侯何从购此本，纸面拂拭含清漪。乃知鬼工凿浑沌，故设险阻东西陲。君山突兀高万仞，青草洞庭两接之。歌骚敬吊湘累者，贾谊继赋情尤悲。客有剧谈八景胜，我言景胜端何为。山市晴岚翠欲滴，行人早发饭已炊。泥深路滑行不得，鹧鸪渺渺啼雄雌。苍茫稍至渔村上，日脚倒射光如筛。青天无垠水作界，一株乌桕当疏篱。几回钟声出烟寺，每被风约来迟迟。焚香供佛上方事，岂料梦破愁先随。须臾平沙十数雁，嗷嗷祗为稻粱饥。不独江南羁旅恨，亦有人间兄弟思。远浦帆归就昏黑，傲兀喜脱风波危。滩头解缆系石角，舟藏夜壑人未知。尚忆潇湘听骤雨，斑斑染尽修篁枝。南巡不返二妃从，至今云锁认九疑。最是岳阳赊月朗，洞宾邀我鹤背骑。葫芦细泻银汞走，上下一色同琉璃。有时霏霏雪花集，雪花席大惨粟肌。冰澌寒鳞价烂贱，何用袅袅丝竿垂。呜呼乱离兵燹无，图本谁能下笔追。郭熙汪生摸搭入神品，重楼曲槛相蔽亏。嗟予遐陬生局促，空令想像神四驰。还公此画三太息，江长目断心力疲。
题李近仁太守夷山图
作者：唐桂芳
朝代：明
体裁：古风

灵山本无山，夷山石作骨。嶙峋赑屃几千层，太行之石高于屋。碣石入海空沈沦，汉家宝鼎出河汾。至今瑞气不肯散，夜夜上天生白云。贤侯仕宦思故里，江北江南几山水。直把苍松铭寸心，万岁山前听秋雨。四海车马将会同，归来未效柴桑翁。分明衣冠李太白，落月屋梁见颜色。要使吾侪拜画图，英风绝俗人间无。
题村田乐图
作者：唐桂芳
朝代：明
体裁：古风

人言农家苦，我言农家乐。春田雨如膏，呼儿具钱鏄。牛疲卧树根，气喘啮枯箨。老妻饷午炊，随分饱藜藿。秋高谷登场，万宝光错落。回头念躬耕，此计良不恶。呜呼仕途岂似归田好，骨肉睽离不相保。半生郁郁利名愁，一夜白发惊霜草。宦游安得比两翁，山肴村酿肩相从。手持鼗鼓声鼕鼕，何异击壤歌尧风。崇安学官性嗜酒，返关兀坐无酒友。只使独醒看画图，隔林幽鸟闻提壶。
题横野楼
作者：唐桂芳
朝代：明
体裁：七言律诗

夜凉天地疑无暑，雨过溪山都是云。野色每从楼上得，秋光肯向市中分。凭谁唤起篴三弄，容我借来鹤一群。定有仙人沽酒醉，海波新染白榴裙。
题烈妇吴氏
作者：唐桂芳
朝代：明
体裁：古风

吴家有女踰十五，嫁得王纲作烈妇。两小无嫌意态娇，发结青丝表情素。劻勷淮西起战氛，白日杀人任喜怒。含山县小势难支，信宿梅山隐秋雾。婉也勤事舅与姑，纲也十步一回顾。如何艰险各骏奔，舅姑不来夫亦去。形单影只逐强梁，手足胼胝困中路。寸心脉脉谁得知，笺愁欲向天公诉。天公杳冥耳不聪，骨肉暌离忍孤负。舅姑岂是钟爱疏，良人岂是佳期误。萍蓬难保此身存，恨不待年已婚娶。徘徊浦溆托波神，憔悴湘累同所苦。馋蛟嚼齧鱼为棺，誓肯坚贞遭秽污。短戈接引尔何痴，血浪翻河众惊謼。呜呼傥明生死识重轻，百岁光阴等朝露。下堂避火失待符，安得芳名刊典故。纷纷驻马再拜徒，敬吊香魂水仙墓。
题王仲宽唐马图
作者：唐桂芳
朝代：明
体裁：古风

渔阳风尘吹不起，骅骝卸鞍洗秋水。奚官新络青丝缰，不嘶不龁意千里。玉花散作遍身云，铁蹄欲冻六月冰。代间龙种岂易得，合与八骏争骁腾。君不见几年蹭蹬盐车下，未售黄金满高价。相逢傥受伯乐知，何用区区诧图画。
题王鹏举漕米诗卷
作者：唐桂芳
朝代：明
体裁：古风

君不见当年婺女米船来，霞红雪白山作堆。杖头三钱博一斗，家家鼓腹收饥雷。而今离乱与昔异，新安反棹麦舟去。概平斟满曝日乾，妻儿未许食新味。我邑隘小曾不知，科需百出民力疲。跃冶铸残农器铁，美箭伐尽柯亭枝。吴蚕未吐银丝湿，府帖又催夏税急。桐子乍大漆液黏，吏胥敲门雁行立。人人都说少府贤，讼庭不忍施蒲鞭。今年漕麦更运米，宽期集事咸归田。雄村观口秋水涨，江桅衔尾相次上。几回买鱼祭江神，愿乞顺流风力壮。白头四皓勤索歌，愿言甲兵洗天河。东邻酒好且赊吃，我歌才薄奈尔何。
题秋日溪居图
作者：唐桂芳
朝代：明
体裁：七言绝句

江阁雨晴三尺水，野桥人渡数家村。眼前如此秋光好，自笑先生懒出门。
题程敏斋东归图
作者：唐桂芳
朝代：明
体裁：七言绝句

当年返棹西江上，不尽东归孝子心。投老凄凉空见画，白云散尽故山深。
题程经历纪异诗卷
作者：唐桂芳
朝代：明
体裁：古风

堂堂六合久一家，万国幅员时所化。奈何物众生萌蘖，龙虬起戳纷争拿。淮西军来乙未岁，和州杀人乱于麻。程氏父子当患难，思之咄咄良可嗟。小儿肩项俱被刺，大儿胁断眼缬花。解衣盘礴事卤掠，剪鬒漆黑垂鬖髿。惟馀翁媪匿舍后，冷风淅淅吹蒹葭。是时刁斗夜将半，兄持弟抱屯似蛙。兄也永诀已入井，弟也匍匐归路赊。可邻翁媪纵获免，生儿如此忧未涯。苍黄不独陈叔宝，亦有视死同泥沙。须臾翁媪各返舍，崭然二子喜倍加。哀哉媳妇耻受辱，淋漓血凝明丹霞。长儿长媳今奄弃，设位祭酒杂果楂。呜呼一门聚骨肉，或生或死数岂差。幕宾敬甫人注仰，美誉莹洁玉不瑕。仲庸劬书得奇语，直拟盘诰追聱牙。有时上堂称寿考，后先袍笏众口誇。起居夫人年六十，康强端待孙扶车。伊予丁酉避草莽，稚雏学字方涂鸦。东西暌离苦绝食，五日骨瘦穷槎枒。偶观叙论重感慨，鼻拥双涕流横斜。
题程经历纪异诗卷
作者：唐桂芳
朝代：明

堂堂六合久一家，万国幅员时所化。奈何物众生萌蘖，龙虬起戳纷争拿。淮西军来乙未岁，和州杀人乱於麻。程氏父子当患难，思之咄咄良可嗟。小儿肩项俱被刺，大儿胁断眼缬花。解衣盘礴事卤掠，剪鬒漆黑垂鬖髿。惟馀翁媪匿舍后，冷风淅淅吹蒹葭。是时刁斗夜将半，兄持弟抱屯似蛙。兄也永诀已入井，弟也匍匐归路赊。可邻翁媪纵获免，生儿如此忧未涯。苍黄不独陈叔宝，亦有视死同泥沙。须臾翁媪各返舍，崭然二子喜倍加。哀哉媳妇耻受辱，淋漓血凝明丹霞。长儿长媳今奄弃，设位祭酒杂果楂。呜呼一门聚骨肉，或生或死数岂差。幕宾敬甫人注仰，美誉瑩洁玉不瑕。仲庸劬书得奇语，直拟盘诰追聱牙。有时上堂称寿考，后先袍笏众口誇。起居夫人年六十，康强端待孙扶车。伊予丁酉避草莽，稚雏学字方涂鸦。东西暌离苦绝食，五日骨瘦穷槎枒。偶观叙论重感慨，鼻拥双涕流横斜。
题胡仲彝冲泥访隐诗卷
作者：唐桂芳
朝代：明
体裁：古风

春来几曾见白日，江冰江花渺无极。跳踉蛙黾也升堂，门外泥深将一尺。胡公老迈志不群，要似东坡借木屐。可怜阡陌有东西，欲往恐迷勤指画。恰如故步失邯郸，足茧蹒跚势逾迫。时情平地产太行，寸寸羊肠任盘辟。何当舍此趋康庄，万里迢迢一朝适。胡公掉头意不然，我向师山访隐客。师山先生人中英，读书闭户发已白。功名懒作出山云，细数飞花点瑶席。第想胡公一段奇，惜无画史图其迹。狂风淅淅松树间，间有磊磈之怪石。掀髯独立不受呼，直怕苍茫堕乌帻。须臾风定神始閒，羽扇左持右挂笠。赢得襄阳众小儿，争唱铜鞮手齐拍。呜呼鲍叔文章笔有神，分明如画能写真。相烦漉酒今夜月，便有山阴乘兴人。
题胡子微重建紫阳书院诗卷
作者：唐桂芳
朝代：明
体裁：古风

紫阳重首建，谁能识本源。当时韩太守，皂盖朱两轓。枫宸御华札，字大玻瓈盆。魏侯瞠若后，补葺心力烦。奈何遭水厄，维舟入市门。尚遗文公像，冠冕巍然存。吾家竹山叟，移置城之墩。微云出暝壑，层澜汎晴轩。华构等贝阙，星辰手可扪。朝夕杂弦诵，春秋荐兰荪。谅惟德不泯，应有归来魂。嗟哉壬辰变，逆燹天地昏。荒基化榛莽，野牧羔与豚。乌聊蟺蜿势，椎凿断石根。庚子冬十月，部使涪翁孙。兴创颛己任，啧啧极口论。仲也罔报效，三谒候晨昏。公骑青骢马，从吏相骏奔。东关古郡学，彼此贻后昆。疆界勿楚越，大家剖篱藩。胡君贰岩邑，奉母勤凊温。堂前自茁笋，堂北更树萱。妻儿常冻馁，憔悴未忍言。奇勋著精舍，两庑翼高垣。祠中师弟子，向坐道益尊。之侨始未信，众议何喧喧。而今幸竣事，碑刻龟趺蹲。诸生尽稽首，敢忘再造恩。我老功不与，长揖三槐村。
题蒋震夫竹窗诗卷
作者：唐桂芳
朝代：明
体裁：古风

世人爱竹有何好，笺诗绿竹本二草。建溪捣纸女儿肤，拂拭光生照晴昊。孰似蒋家三径中，稚子崭然脱锦褓。自从尺寸长凌云，修干翛翛青未了。秋华结实饱凤雏，等閒肯著安巢鸟。先生世隐天都峰，种竹窗前摇翠葆。凉风起处繁声生，夕阳落后清阴窈。逍遥手把太玄经，赋性平生厌机巧。苔封空山白石床，只许群仙来问道。十年奔走京国尘，万事莫如归计早。挂冠奚必神武门，丹池无滓香且甘，酿酒百壶从醉倒。
题赵仲简黄山送别图
作者：唐桂芳
朝代：明
体裁：古风

好山似高人，招呼不可致。如何六六峰，蟠屈画图里。自言束书巢浮丘，瘦藤老树猿啾啾。悬岩瀑布飞百尺，水精为帘月为钩。有时乐奏钧天表，群仙小戏乘苍虬。只今风尘旧梦断，每怀苍壁祗自羞。岂如涂抹鹅溪绢，朝夕展玩消閒愁。画中送行客，烱烱神光浮。乌纱白纻势落魄，罄折莫是胡生不。后来差似程参军，意气矫矫超凡流。更有两士亦修整，回头饱挹黄山秋。恨不并写郑处士，蒲鞯骑牛稳如舟。呜呼新安好景名天下，晴岚万状山无罅。赵郎休用赋骊驹，醉读吾诗能当画。
题邵益斋白云诗卷二绝
作者：唐桂芳
朝代：明

十年不返青山下，今日重来绕药栏。依旧白云满空谷，声名未许属方干。黄山我号白云翁，云涨千山与画同。试问云山何所似，故人未老一丝风。
题邵益斋白云诗卷二绝·其一
作者：唐桂芳
朝代：明
体裁：七言绝句

十年不返青山下，今日重来绕药栏。依旧白云满空谷，声名未许属方干。
题邵益斋白云诗卷二绝·其二
作者：唐桂芳
朝代：明
体裁：七言绝句

黄山我号白云翁，云涨千山与画同。试问云山何所似，故人未老一丝风。
题陆孔昭菊逸斋
作者：唐桂芳
朝代：明
体裁：古风

莽莽天地间，万物争敷荣。如何秋节至，零落殊无情。乃知古达徒，爱菊良匪轻。柔条濯露洁，嫩蕊含霜清。渊明弃彭泽，屈原著骚经。得非贞淑魂，依彼草木英。陆子亶好古，高居澹无营。培植亦已勤，芳菲满前楹。花下时置酒，客来更共倾。伊余縻斗粟，触目尘土婴。惭愧黄金花，独以隐逸名。终南有捷径，勿使猿鹤鸣。
题雪谷诗卷
作者：唐桂芳
朝代：明
体裁：古风

鄙夫早游廉侯家，廉侯诸郎兰茁芽。历谈鼻祖事圣主，乾坤开辟归中华。当时皇朝渐宁谧，人才密栉俱宠嘉。雪庵释子应明诏，累累作字如画沙。玉堂天上风日软，研磨老砚浮墨花。乘閒疾扫两大字，笔势衮衮悬秋蛇。第思冀北风雪冷，马毛猬缩人盘蜗。得非念佛雪岭远，琼花世界争槎枒。诸郎贻赠今几岁，玩之敛衽重叹嗟。不如寄与姚道士，万山深处巢烟霞。萧然一室水晶域，焚香了了消俗哗。只今六月若坐甑，安能飞度乘仙槎。清冷恍踏层冰上，请师为试先春茶。
鲍母江旌节歌
作者：唐桂芳
朝代：明
体裁：古风

呜呼棠川风俗美，当时父子争相死。煌煌秉笔玉堂仙，曾为殷勤著青史。孝子奕叶孙又孙，如何笃行传闺门。阿娘二八已择对，纫针补缀秋灯昏。嗟嗟藁砧早不淑，瘦影零丁媚幽独。中郎有女续家声，伯道无儿延世禄。浚也眉目甚分明，见客拜揖知姓名。移桃接李乃犹子，嚼指动念如所生。盛年耿耿冬复夏，东家罗绮跨鞍马。霜筠纵老节不枯，夜夜孤眠泪盈把。昨朝有使来京都，里闾旌表大字书。浚也起舞献亲寿，冥冥不负操心初。只今乱离兵戈里，朝为秦兮暮为楚。代间多少烈丈夫，不及孱然一妇女。
黄君季伦下顾槐塘山中濒行具述院判相公天资高明识见超绝海内人士以之权衡轻重子不可不往谒之明日入城府巧不相值归而沉痾又复踰月辄陈鄙句谨候阍人以献
作者：唐桂芳
朝代：明
体裁：古风

吾友黄君艺且颛，十年不见心卷卷。敝貂肯为故人怜，乘骡晓度虹贯天。誓言图本献山川，当时首义心益坚。明公磊落人中仙，烧灯辛苦窥陈编。棘闱文字世争传，五十馀幅罗纹笺。毫端衮衮秋涛悬，题名雁塔理则然。奈何世变桑海田，东南处处挥戈鋋。篯铿失绪老狐禅，杀侬白昼羊牛牵。明公神笇出万全，爱护乡里哀颠连。劻勷无主谁周旋，北面徐偃玉几捐。觊觎僭窃日擅权，沐浴请讨敢尽宣。明公义激涕泗涟，委质便鼓秦淮船。堂堂吴国能陶甄，横来爵绶不次铨。金壶象箸当画筵，织纴两两龙蜿蜒。内厩赐马银鞍鞯，迩来又拜左辖贤。闻有声华彻日边，河岳钟秀星斗联。屡生异人宜九迁，鄙夫玩岁箭括弦。可怜潦倒寒无毡，土锉昼永不炊烟。诸生每笑边孝先，窗前花落惊醉眠。孰知未遇九方歅，使我多病常忧煎。区区际会果有缘，忍教雪夜扣空舷。至今目逆送飞鸢，责沈因之矢长篇。
黟县道中
作者：唐桂芳
朝代：明
体裁：五言律诗

如此古黟县，凄凉未易陈。万山惟听雨，半日不逢人。虎啸偏愁客，花香欲醉春。明朝各分袂，滩险石磷磷。
游桃川
作者：唐棋
朝代：明
体裁：五言律诗

渌萝烟雨霁，乘兴访仙家。绿树莺啼近，青山鹤去赊。碧桃含晚色，瑶草自春华。无处寻行迹，空馀满洞花。
感兴
作者：唐正雅
朝代：明

城郭已愁逢闹处，郊原亦懒恣闲行。细思无事关幽兴，还爱空斋放笔声。
迟友不至
作者：唐正雅
朝代：明

闲斋卓笔赋初成，飒飒西风满户生。细雨乍来君不至，寂寥把盏对寒檠。
赋得美人斗百草
作者：唐汝龙
朝代：明

结伴荡春思，啼莺袅绿枝。分行拾瑶卉，列坐盛光仪。作态抽茎疾，含娇出叶迟。众中嬴一算，花下独扬眉。
赠樊三
作者：唐汝龙
朝代：明

杨家长矛法入神，传向关西尔独真。万朵梨花飞月晕，东吴敌手未逢人。
次陈山人隐处
作者：唐泰
朝代：明
体裁：古风

献春始休沐，轻策寻幽风。烟筱不知路，柴扉隐其中。杂花覆小涧，下映流泉红。冥心听喧鸟，解带投芳丛。谁识此嘉遁，心期黄绮同。南轩有余兴，月出鸣丝桐。
次陈山人隐处
作者：唐泰
朝代：明

献春始休沐，轻策寻幽风。
烟筿不知路，柴扉隐其中。
杂花覆小涧，下映流泉红。
冥心听喧鸟，解带投芳丛。
谁识此嘉遁，心期黄绮同。
南轩有余兴，月出鸣丝桐。
过黄玄之山居
作者：唐泰
朝代：明
体裁：五言律诗

半生流落意，相见但依依。卧病看春尽，愁心对客稀。砌花飘涧户，畦药映园扉。莫怪频来此，沧洲兴不违。
璞墩
作者：唐濂伯
朝代：明

城东一望许，连簇水云村。岿然双奇峰，云是桐璞墩。璞乃玉由藉，桐以琴故栽。山辉知玉生，桐茂本滋培。筑墩种桐玉，陈均寓深趣。匪为纵游衍，知德斯能喻。比德以玉润，养心如种桐。温密似仁智，衰茂系勤慵。积养已有馀，玉见桐复茂。当入大匠手，将来谒君后。南州文墨儿，祁祁会如云。高调凌霄汉，眼界空昆崙。簌列烝民蒲，殽陈行苇臄。醵聚泻素怀，宛若天上客。倚剑发浩歌，为谢桐璞墩。伐桐作琴瑟，玉烟辉乾坤。我忝读父书，视君为执友。鸣珂金马门，他日同携手。
秋闱会友
作者：唐濂伯
朝代：明

旅邸相逢喜气新，剪灯彻晓细论文。皮肤学问应怜我，魁首文章独让君。击楫渡江雄祖逖，枕戈待旦苦刘琨。会须霹雳同声起，十郡英豪掩耳闻。
游圆明寺
作者：唐烈
朝代：明
体裁：七言律诗

山光尽处窅难通，旧是逃禅帝子宫。仄径尚萦前代藓，高堂犹敞大王风。门前斑柏森如戟，溪外斜阳照似空。入梦一灯青炯炯，牟尼珠映月明中。
同汪潜源兄经营白叶堡宿多卿楼·其一
作者：唐爱
朝代：明
体裁：五言绝句

石凳连云暗，肩舆带雨行。足知山势险，身为国谋轻。
同汪潜源兄经营白叶堡宿多卿楼·其二
作者：唐爱
朝代：明
体裁：五言绝句

野鹤依人立，灵鼯挂竹鸣。风寒春未透，酌酒听泉声。
次白门江上
作者：唐献可
朝代：明

十日无端学泛家，随缘诗酒坐星槎。汀头烟舞盘青鸟，江底光翻坠彩霞。浪激寒潮初破梦，月移子夜浅衔沙。长年快说东风急，吹落芦洲几里花。
武当五龙宫
作者：唐玙
朝代：明
体裁：七言律诗

五龙居处有仙宫，一径苍苔万壑松。风飐疏帘摇翡翠，云开绝壁烂芙蓉。忽闻鸡犬知何处，尚隔烟岚有几重。昨夜道人行雨遍，满庭凉月露华浓。
题王逸老书饮中八仙歌
作者：唐珙
朝代：明
体裁：古风

前朝书法孰为盛，苏黄米蔡得其正。法度难以晋魏论，气象可与欧虞并。宣和金书类臣稷，筋骨通神工瘦硬。大江南来万几暇，翰墨留神纵天性。驱驰羲献走颜柳，神游八法轻万乘。昭回云翰飞龙章，斡旋天机挥斗柄。长枪大剑竟何用，恢复有志还未定。太平遗老羔羊翁，草书时时发清兴。天资自可凌汗漫，笔力犹能造遒劲。年来神品不可得，醉素张颠夸草圣。残篇断简付覆缶，玉轴牙签同弃甑。摩娑故纸叹凋落，老眼昏花犹可认。案头我正理蠹鱼，晴日好风窗几净。
竹轩
作者：唐瑜
朝代：明

锄园种竹已成林，新筑幽居傍绿阴。双屐烟霞苔径小，半窗明月草庐深。年来已得闲中趣，老去应无分外心。一调朱弦聊自适，世人能有几知音。
一庭春意图为西蜀李舜臣赋
作者：唐璧
朝代：明

昆仑与磅礴，二气无停机。群汇自昭晰，奚假雕饰为。适当时雨晴，草木含春熙。幽香起芬馥，秀色光陆离。苟非无极翁，妙趣俦能知。寥寥千载问，默契非君谁。
三广合兵
作者：唐璧
朝代：明

三广兵齐气概雄，牙旂高处识元戎。辛勤止欲消民害，非为云台第一功。
世称乌反哺盖闻而未睹焉一日晨起见其类聚飞鸣乃其然也感叹有作
作者：唐璧
朝代：明

东方日初出，草树何青青。乌雏哺其母，散乱林郊坰。其母得所饲，哑哑振双翎。其雏远衔饵，翅短来去轻。绸缪报深恩，眷顾存至情。我行忽见之，感叹涕泗零。有亲不能养，在世徒营营。羽族尚能尔，况我万物灵。低头拜乌雏，愧汝曾参名。
临流酌别图
作者：唐璧
朝代：明

高堂见图画，令我思故乡。故乡杳无际，抚景幽思长。高峰峨峨插云起，烟水茫茫几千里。送别沙边何处舟，嗟我离家亦如此。嗟哉人生行乐耳，何用奔走常区区。清风拂袖好归去，明月满窗夜读书。
乌府抡才
作者：唐璧
朝代：明

妙龄秀发多文采，一上乌台众惊骇。温温美玉来昆山，煜煜明珠出沧海。绣衣使者贤有司，一见至宝誇神骓。当时鏖战棘闱里，魁南省者非君谁。
乙酉元日
作者：唐璧
朝代：明

河山佳气郁葱茏，满耳欢声处处同。天上六龙扶晓日，人间万象蔼春风。邑侯制锦多佳政，边将征蛮有异功。醉写太平歌一曲，凭君遥寄五云中。
仙台秋月
作者：唐璧
朝代：明

金波寒浸玉嶙峋，天宇澄清绝点尘。料得嫦娥清兴好，桂花香里宴群真。
代诸国老寿陈参议
作者：唐璧
朝代：明

文星煜煜丽南天，薇省宏开玳瑁筵。金醴暖浮银晕紫，蟠桃香带露华鲜。歌谣满耳群真醉，忠孝存心令子贤。自笑狂游淹薄宦，梦魂飞绕寿星前。
仲冬念一日寓东桥梦先姊宛然如生感而有作
作者：唐璧
朝代：明

幽明一别无由见，梦里相逢宛似真。孤弱更谁怜汝弟，劬劳何独负双亲。傍篱听诵怀初岁，煮粥焚须愧昔人。野店鸡鸣残月落，觉来清涕尽沾巾。
元日
作者：唐璧
朝代：明

客里逢元日，遥怜乡信稀。慈亲应有念，游子未能归。江上雪初霁，天边云乱飞。酒杯那忍醉，搔首对春晖。
友竹轩
作者：唐璧
朝代：明

管鲍去云远，友道良独艰。聚散若云雨，翻覆似波澜。所以君子心，托交青琅玕。冉冉岁华暮，凄凄霜气寒。劲节常不改，秀色仍可观。忘形日相对，不语心共闲。我亦秉孤操，羞为桃李颜。何当结三益，白首相盘桓。
呈某大宪
作者：唐璧
朝代：明

五云宫锦绚乌纱，早步璿霄宠命嘉。郇黍召棠新政绩，玉堂金马旧声华。文光高烛三千丈，恩泽潜敷百万家。试问李膺舟上月，几时重与醉流霞。
呈清军萧侍
作者：唐璧
朝代：明

霄汉飞腾得路高，驰驱王事独贤劳。兵民有籍名皆定，奸匿怀私罪莫逃。沧海波澄涵夜月，远山云尽见秋毫。功成入觐天颜喜，满眼春光醉碧桃。
呈石大尹
作者：唐璧
朝代：明

荣捧除书出九重，遐陬佳气郁笼葱。城开绿水青山外，人坐光天化日中。百里弦歌千古意，万家桃李一春风。白头野叟知何幸，复睹先贤治化隆。
呈钱内翰
作者：唐璧
朝代：明

九苞文凤舞金銮，暂向南州息羽翰。甘雨看花偏觉暖，条风吹柳不生寒。宦情总付琴中遣，天趣都从静里观。只恐庙堂思致理，徵书飞下五云端。
和大参何宗易诗韵
作者：唐璧
朝代：明

大参衿度蔼春融，国老收名夹袋中。丹悃高悬苍汉日，吟衣香带紫薇风。月浮浩采涵冰镜，云吐祥光丽太空。升秩定居台阁上，莫忘林下有衰翁。
和新会陈献文见赠
作者：唐璧
朝代：明

诗名老去愧方干，杯下谁能著眼看。萱草生来春渐暖，梅花开处雪偏寒。情怀只合盟鸥鹭，文采那知是孔鸾。令弟相逢又何日，五云天上路漫漫。
和钱内翰舟中述怀
作者：唐璧
朝代：明

冠盖南来莅远陬，瘴烟蛮雨一时收。隋珠照夜祥光吐，楚玉含春瑞气浮。著述久知为世重，抚绥原不为身谋。高明气象谁能及，霁月光风十二楼。
奉寄太常陈少卿
作者：唐璧
朝代：明

阿阁巢高彩凤归，相思凄断越江涯。九重天远书来早，五色云深梦到迟。杜屋秋风吟自苦，膺舟夜月醉无期。野怀岑寂谁相慰，徒诵甘棠蔽芾诗。
奉诏还京
作者：唐璧
朝代：明

圣主褒崇柱石才，天书遥使凤衔来。行囊不贮殊方物，惟带清风两袖回。
寒夜独坐有怀李德大
作者：唐璧
朝代：明

霜气严凝入敝貂，书声才罢夜寥寥。心君不动群邪退，欲寇无侵万虑消。老鹤巢高宜独宿，祥鸾天迥岂堪招。罗浮闻欲三年住，诗酒何时许见邀。
寿陈参议
作者：唐璧
朝代：明

经纶才调际清时，花甲重逢鬓未丝。德望早闻隆北斗，文光今见烛南箕。寿香烟袅黄金篆，仙酿霞生碧玉卮。愿祝修龄山岳固，年年春色醉瑶池。
挽刘恕
作者：唐璧
朝代：明

琼台曾共远遨游，尔汝忘言二十秋。暂别树云劳眷念，相逢诗酒即淹留。芸窗虚拟千年在，薤露俄惊一旦休。清泪满眶何处滴，澹烟斜日独登楼。
挽友人
作者：唐璧
朝代：明

慷慨歌馀薤露歌，老怀凄断欲如何。琴樽清兴人间少，金石交情地下多。愁思结成云暗霭，泪花飞作雨滂沱。白头寂寞谁相问，门对青山掩薜萝。
挽张公子
作者：唐璧
朝代：明

公子翩翩间世才，少年声誉重南垓。未闻袭爵朝天阙，忽报修文入夜台。五色凤雏摧羽翮，万金龙剑委尘埃。伤心忍过曾游处，无复花前共酒杯。
攻大藤峡
作者：唐璧
朝代：明

古树浓阴袅翠藤，石藤谁道险难登。健儿劲旅能飞渡，且到楼山十二层。
新春试笔呈霍兰谷诸友
作者：唐璧
朝代：明

条风忽东来，林木含春熙。读书坐茅屋，两鬓飞素丝。贫贱得肆志，富贵真危机。岩廊既无分，郡邑徒尔为。奴颜与婢膝，卑谄非男儿。溪毛可滋味，芝兰堪情怡。荏苒百年内，一死甘如饴。寄去同心人，击节歌吾诗。
淳熙遗诰为大参胡拱辰赋
作者：唐璧
朝代：明

前朝诰命至今留，先代勋名耿不休。五色文章奇彩焕，九天云锦瑞江浮。圣上布泽深溟渤，卿相联翩绚斗牛。喜有佳孙能继述，大施霖雨遍遐陬。
班师回广
作者：唐璧
朝代：明

万姓临江听凯歌，岭南今喜息干戈。谁知一阵风霆怒，化作两邦春气和。
甘颂声赠张方伯
作者：唐璧
朝代：明

蔽芾甘棠树，秀色苍翠蓊。召伯千载馀，声名山岳耸。煌煌我张公，端能绍芳踵。许身拟稷契，学道尊周孔。饱蕴经纶才，夙抱义理勇。文如凤九苞，智若龟五总。于焉奠南服，谭笑拨繁冗。恩敷民物安，威振蛟鳄恐。归朝赞元化，宗社磐石巩。吾皇乐无为，恭己但垂拱。勋庸照麒麟，奕叶承天宠。
白石晴烟
作者：唐璧
朝代：明

满山白石粲瑶英，晴罩鲛绡一片轻。错讶仙羊眠不起，云霄无路觅初平。
福庵古佛
作者：唐璧
朝代：明

人世沧桑几度迁，金仙遗像尚依然。良工铸范知何代，老衲犹称汉晋年。
移师苍梧
作者：唐璧
朝代：明

云捲霆驱号令行，苍梧城下动欢声。秋毫不犯民安业，不数条侯细柳营。
竹为刘秀才赋
作者：唐璧
朝代：明

亭亭古龙孙，清露冼寒玉。材克资世用，何能老岩谷。以之制灵鳌，所愿殊未足。行当叶箫韶，淳风振民俗。
蟾宫折桂
作者：唐璧
朝代：明

广寒宫殿秋无际，玉宇琼楼隔人世。书郎两腋生清风，飞上层霄折丹桂。霓裳羽衣歌且停，老兔奔走嫦娥惊。寄声为报后来者，此树固非平地生。